Σχολεία: «Καμία ένδειξη ότι συμμετέχουν περισσότερο στη μετάδοση» | Alfavita\nΕκπαίδευση 04.02.2021 - 09:55\nΣχολεία: «Καμία ένδειξη ότι συμμετέχουν περισσότερο στη μετάδοση»\n«Δεν υπάρχει ένδειξη στην Ελλάδα ότι τα σχολεία συμμετέχουν δυσανάλογα περισσότερο στη μετάδοση» τόνισε ο Μανώλης Δερμιτζάκης - Τι είπε για τα σχολεία\nΟ καθηγητής Γενετικής στο Πανεπιστήμιο της Γενεύης, Μανώλης Δερμιτζάκης, δήλωσε στο Mega ότι βάσει της επιδημιολογική εικόνα της χώρας μπορεί να χρειαστούν νέα μέτρα. «Το ερώτημα είναι πια μέτρα θα είναι αυτά. Μπορεί να δούμε κλειστά μαγαζιά. Ελπίζω να μη δούμε τα σχολεία κλειστά» ανέφερε.\nΣε σχέση με τα σχολεία, τόνισε πως «δεν υπάρχει ένδειξη στην Ελλάδα ότι τα σχολεία συμμετέχουν δυσανάλογα περισσότερο στη μετάδοση».\n«Εάν ελέγχαμε την κινητικότητα θα μπορούσαν και τα μαγαζιά να μείνουν ανοιχτά, και τα σχολεία και κάποιες δραστηριότητες. Όμως επειδή δεν μπορούμε να ελέγξουμε την κινητικότητα κλείνουμε πολύ περισσότερα από ότι χρειάζεται ώστε ο κόσμος να μη βγαίνει έξω» επισήμανε.\nΣτη συνέχεια, πρόσθεσε δε ότι το μεγαλύτερο άνοιγμα δραστηριοτήτων δεν συνεπάγεται μεγαλύτερο συνωστισμό. «Εάν τα μαγαζιά ήταν ανοιχτά σε συνδυασμό με την εστίαση να λειτουργούσε σε ανοιχτούς χώρους θα υπήρχε μικρότερος συνωστισμός, γιατί ο κόσμος θα είχε περισσότερες διόδους» υπογράμμισε.\nΑπότομη η αύξηση κρουσμάτων\nΤην ανησυχία του για την αύξηση των κρουσμάτων εξέφρασε ο καθηγητής Γενετικής στο Πανεπιστήμιο της Γενεύης, κάνοντας λόγο για «απότομη αύξηση από την προηγούμενη εβδομάδα», η οποία όπως είπε «βγήκε μέσα από τις συμπεριφορές των ανθρώπων που είναι κουρασμένοι».\nΌπως ανέφερε, «πρέπει να συνειδητοποιήσουμε ότι η αύξηση κινητικότητας δεν μπορεί να συνδυαστεί με μηδενική αύξηση στα κρούσματα. Σκοπός είναι να διαχειριστούμε την αύξηση ώστε να μην πάμε σε μεγάλους αριθμούς απωλειών και νοσηλευόμενων και να αντέξει το σύστημα υγείας».\nΟ κ. Δερμιτζάκης χαρακτήρισε ως «μεγάλη αδυναμία» στον περιορισμό της διασποράς του κορoνοϊού τον έλεγχο της κινητικότητας. «Στην ουσία δεν υπάρχει κανένας περιορισμός κυκλοφορίας κατά τη διάρκεια της ημέρας. Στο πρώτο κύμα ο κόσμος είχε το φόβο για τον ιό. Αλλά είχε και την αίσθηση ότι το sms είναι ελεγχόμενο. Τώρα μπορεί κάποιος να στείλει 8 sms για να μετακινηθεί».\n«Όταν κάποιος αποφασίζει να δουλέψει στον υγειονομικό χώρο έχει και κάποιες υποχρεώσεις. Να είναι υποχρεωτικός ο εμβολιασμός στους υγειονομικούς. Δεν θα έλεγα γενικά και για πάντα. Αλλά στη συγκεκριμένη συγκυρία δικαιολογείται απόλυτα. Στην Ελλάδα το θέμα των εμβολιασμών έμπλεξε με συνδικαλιστικά ενδιαφέροντα. Και αυτό είναι πολύ κακό και πρέπει να σταματήσει άμεσα», κατέληξε.


March 2021 – Sarajevo – ασταμάτητη μηχανή\nHome 2021 March\nΔευτέρα 29 Μάρτη>> Άλλη μια μπάντα απ’ το μάλι, ηλικίας λίγων χρόνων.\nΜε τις καλημέρες μας.\n29/03/2021 29/03/2021 Songhoy blues\nΔευτέρα 29 Μάρτη>> Τι θα μπορούσε άραγε να αξιολογήσει κάποιος σαν πιο σημαντικό την τελευταία εβδομάδα, απ’ την Δευτέρα 22 Μάρτη ως χτες; Το γεγονός ότι μέσα σε λίγες μόνο ημέρες η αναμέτρηση ανάμεσα στον άξονα και στο ευρασιατικό project έχει αποκτήσει καινούργια χαρακτηριστικά έντασης; Ή το ότι η κυρία Merkel γλύστρησε πατώντας σε μια απ’ τις μπανανόφλουδες της υγιεινιστικής τρομοεκστρατείας… και ύστερα ζήτησε «συγγνώμη»;\nΑς αρχίσουμε απ’ το δεύτερο. Στις 23 Μάρτη η γερμανίδα πρωθυπουργός, ύστερα από εντατικές διαβουλεύσεις (και διαφωνίες) με τους πρωθυπουργούς των ομόσπονδων κρατιδίων, ανακοίνωσε στο πόπολο μαζί με το καινούργιο πακέτο υγιειονομικό απαγορεύσεων (ως τις 18 Απρίλη) δυο πράγματα. Που λες και είχαν βγει απ’ το δ.σ. κάποιας φαρμακομαφίας. Πρώτον, πως ούτε λίγο ούτε πολύ βρίσκεται σε εξέλιξη μια «νέα πανδημία (λόγω κάποιας μετάλλαξης) πολύ χειρότερη απ’ την προηγούμενη»… Φτου κι απ’ την αρχή δηλαδή!! (Αυτό ούτε ο κυρ Βασίλης δεν θα το έλεγε έτσι χύμα χωρίς να φάει άγριο κράξιμο, παρότι το εύχεται). Και δεύτερον ότι εξαιτίας αυτής της «νέας πανδημίας» για πέντε ημέρες γύρω απ’ το πάσχα των καθολικών (απ’ την Πέμπτη 1 Απρίλη ως και την Δευτέρα 5 του μήνα) θα απαγορευτούν τα πάντα, «καθ’ άπασαν την επικράτεια», και οι υπήκοοι θα μείνουν κλειδαμπαρωμένοι στα σπίτια τους – κάτι που δεν έχει γίνει ποτέ στη γερμανία, και δεν έγινε ούτε καν τον πρώτο καιρό του «αιφνιδιασμού απ’ τον φονιά» την περασμένη άνοιξη!\nΚι ύστερα, δυο μέρες μετά, στις 25 Μάρτη, η ίδια κυρία Merkel ανακοίνωσε ότι το ολικό κλειδαμπάρωμα ακυρώνεται και πως “αν και υπήρχαν καλές αιτίες υπέρ του δεν θα επιβληθεί … συγγνώμη λάθος”! Αλλά γιατί να κάνει τέτοιο “λάθος” και όχι το ακριβώς ανάποδο, του είδους “βγείτε, πιείτε, διασκεδάστε, φχαριστηθείτε”;\nΜετά από 16 χρόνια στην πρωθυπουργία του «πολιτικού και οικονομικού κέντρου της ευρώπης» η Merkel πρόκειται να “συνταξιοδοτηθεί” (και να αντικατασταθεί) το ερχόμενο φθινόπωρο. Είναι, σα να λέμε, στη δύση της καριέρας της. Με δεδομένο το τι είναι το γερμανικό κράτος / κεφάλαιο όχι μόνο για την ε.ε. και την ευρωζώνη αλλά και για τις ισορροπίες (και ανισορροπίες) του καπιταλιστικού πλανήτη στο σύνολό του, κάθε ψύχραιμος και δίκαιος παρατηρητής θα της απονείμει εύσημα για την θητεία της. Είναι αμφίβολο αν αυτά τα 16 χρόνια χρειάστηκε να ζητήσει ποτέ συγγνώμη ακυρώνοντας μια απόφασή της μόλις 3 ημέρες μετά! Συνεπώς το περιστατικό θα ξεχαστεί.\nΩστόσο αν αυτή ήταν η πρώτη φορά, οδεύοντας προς την συνταξιοδότηση, που η Μέρκελ έκανε αυτό που λέγεται στην λούμπεν αργκώ “δημόσια κωλοτούμπα”, δεν ήταν η πρώτη φορά που έκανε τρομακτικό έως μακάβριο λάθος σε σχέση με την covid case. Πέρυσι, περίπου τέτοια εποχή, είχε προβλέψει δημόσια ότι στη γερμανία θα υπάρξουν 5 εκατομμύρια νεκροί («προφητεία» Ferguson ένα πράμα!), για να την διαψεύσει ενοχλημένος την επόμενη ημέρα ο αρχιϋπεύθυνος της διαχείρισης της πανδημίας… Συνεπώς έχει την θέση του το ερώτημα: πως και γιατί μια πολιτική βιτρίνα τόσο στιβαρή στα συμφέροντα του γερμανικού κράτους / κεφάλαιου έκανε τέτοια «λάθη» (η λέξη σε παρένθεση) στην covid case;\nΠιθανολογούμε ότι η απάντηση βρίσκεται σ’ αυτό: στο γεγονός, δηλαδή, ότι οι πολιτικές βιτρίνες του δυτικού καπιταλιστικού κόσμου βρέθηκαν στη θέση να πρέπει να διαχειριστούν μια άγρια μετάβαση, μια βίαιη Αλλαγή Παραδείγματος στην οργάνωση των κρατών τους, υπό την καθοδήγηση, υπό τις συμβουλές και τις οδηγίες ειδικών βγαλμένων απ’ τους στάβλους ενός μόνο τμήματος του «καπιταλισμού τους», απ’ τους στάβλους του βιο-πληροφορικο-ασφαλίτικου συμπλέγματος. Και μάλιστα ενός τμήματος που ήταν και είναι υποχρεωμένο να κινείται στο μισοσκόταδο, προβοκατόρικα… Οπότε όποιος πήρε τοις μετρητοίς τις «προβλέψεις» και τις «καμπύλες» των ειδικών τους, υποδουλώθηκε σε τέτοιο βαθμό ώστε να γίνει καραγκιόζης.\nΔεν είναι αξιολύπητη ούτε η κυρία Μέρκελ ούτε καμμιά άλλη πολιτική βιτρίνα· ακόμα κι αν αποδειχθεί ότι έδρασαν απλά σαν «αμορτισέρ», για να απορροφήσουν τους κραδασμούς (και τα μπινελίκια) που τα αφεντικά του συμπλέγματος δεν είχαν διάθεση (ή δεν μπορούσαν) να απορροφήσουν. Αν όμως η νο 1 ανάμεσά τους στον δυτικό κόσμο πατάει μπανανόφλουδες (και η πολιτική παράδοση της γερμανίας της επιτρέπει να πει «συγγνώμη λάθος» χωρίς συνέπειες) σκεφτείτε τι γίνεται με τις υπόλοιπες…\n29/03/2021 29/03/2021 covid19, γερμανία, νόμοι σχέσεις, υγεία\nΠερισσότερες διασωληνώσεις, περισσότεροι θάνατοι;\nΔευτέρα 29 Μάρτη>> Ένα, ακόμα, καταστροφικό «ιατρικό λάθος»; Αγωνία και αντιθεραπευτικός πανικός στα νοσοκομεία; Αν το ψάξετε, κι αν καταλάβετε τι είναι αυτό το «κάνουμε κάτι γιατί αν δεν το κάνουμε και πεθάνει ο ασθενής θα κατηγορηθούμε, ενώ αν το κάνουμε και πεθάνει θα απαντήσουμε ‘κάναμε ό,τι μπορούσαμε’» ίσως βγάλετε κάποιο συμπέρασμα.\nΒοηθητικά δείτε αυτό το 7λεπτο video που αφορά τις ΜΕΘ στη γερμανία. Απ’ τον Earthling Earthling, μέσω κόκκινων μαντηλιών.\n29/03/2021 29/03/2021 covid19, γερμανία, μεγέθη, νόμοι σχέσεις, υγεία\nΔευτέρα 29 Μάρτη>> Τα δυτικά κράτη / καπιταλισμοί (και οι κοινωνίες), μαζί με τις πολιτικές βιτρίνες και κάθε καρυδιάς καρύδι που πήρε καρέκλα συμβούλου και παρατρεχάμενου, εξακολουθούν να παλεύουν με τους δαίμονες και τα δηλητήρια της δημιουργικής καταστροφής που τα δικά τους, καταδικά τους αφεντικά του βιο-πληροφορικο-ασφαλίτικου συμπλέγματος προόριζαν για εξαγωγή· αλλά εγκλωβίστηκαν!!! Εγκλωβίστηκαν επειδή έχασαν εξ αρχής την «πρωτοβουλία των κινήσεων», το momentum όπως λένε στην εξουσιαστική τους αργκώ· και επειδή οι μείζονες αντίπαλοί τους κινήθηκαν πιο γρήγορα, πιο έξυπνα και πιο αποτελεσματικά. Σε δέκα ημέρες (στις 8 Απρίλη) είναι η επέτειος της λήξης των άγριων υγιεονομικών απαγορεύσεων στην Wuhan· εκεί παρτάρουν και ξαναπαρτάρουν. Στο δυτικό Villabajo όμως δεν θα γιορτάσουν, κι ούτε καν θα αναφερθούν στην επέτειο… Ακόμα τρίβουν τις γυάλινες σφαίρες των ειδικών τους για να δουν αν φέτος το καλοκαίρι θα μπορούν να πάνε μια βραδινή βόλτα ή όχι…\nΜιας και η ασταμάτητη μηχανή είναι μόνη της στον ισχυρισμό πως απ’ την αρχή η υγιεινιστική τρομοεκστρατεία είχε όχι μόνο πολιτική (με την έννοια της τεχνικής της εξουσίας) αλλά και γεωπολιτική διάσταση (με την έννοια του ενδοκαπιταλιστικού ανταγωνισμού) και πως η «ιατρική», η «υγεία» και τα υπόλοιπα ήταν μόνο η σημαία της επίθεσης (που γρήγορα περιορίστηκε κυρίως εναντίον των δυτικών πληθυσμών και κάποιων γύρω γύρω) μπορείτε να την αγνοήσετε. Να είστε καλά για να τα διαβάσετε τα ίδια, με σάλτσες και ύφος, μετά από 5 χρόνια από περισπούδαστους και βαθυστόχαστους «αναλυτές»…\nΑλλά σε 5 χρόνια τα πράγματα θα είναι εντελώς διαφορετικά· κι όχι μόνο επειδή η προέλαση του δυτικού βιο-πληροφορικο-ασφαλίτικου συμπλέγματος θα έχει «αναμορφώσει» θεσμούς και συμπεριφορές στον δυτικό κόσμο. Έχουν αρχίσει να αλλάζουν ήδη – και οι τσακισμένοι πληθυσμοί δεν έχουν ούτε όρεξη ούτε κουράγιο να ανησυχήσουν.\nΟι εναρκτήριοι πυροβολισμοί ρίχτηκαν την προηγούμενη εβδομάδα, όταν ο νυσταλέος Jo αποκάλεσε την ανεγκέφαλη αλεπού / Putin «φονιά» ενώ ο Παρωπίδας πήγε να κάνει στην Αλάσκα μια φτηνή επίδειξη παγκόσμιας ηγεμονίας σε βάρος της κινεζικής αντιπροσωπείας, δηλαδή του κινέζου υπ.εξ. και της ακολουθίας του (περισσότερα Παρασκευή 19 Μάρτη νάναι καλά, και Σάββατο 20 Μάρτη).\nΑυτά που ακολούθησαν είχαν μορφή χιονοστοιβάδας. Ο ρώσος υπ.εξ. Lavrov έκανε διήμερη επίσκεψη στην κίνα για να τα πει με τον κινέζο υπ.εξ. Wang Yi. Οι ύμνοι των δύο, του ενός προς τον άλλον και οι ύμνοι των καθεστωτικών μήντια και των δύο κράτων γι’ αυτή τη συνάντηση δεν περιγράφονται! Το μόνο που δεν ανήγγειλαν ήταν η επίσημη στρατιωτική συμμαχία τους (απέναντι στις ηπα και στους συμμάχους της…), πράγμα που ωστόσο δεν χρειάζεται να γίνει ρητά ακόμα.\nΑυτή η συνάντηση έγινε 22 και 23 Μάρτη. Στις 24 ο Lavrov ήταν στη Σεούλ, για να επιβεβαιώσει (με χαρά του) εκείνο που είχε καταλάβει ενοχλημένος ο Παρωπίδας, στην ίδια πρωτεύουσα, στην δική του περιοδεία πριν λίγες ημέρες: ότι η κυβέρνηση του σοσιαλδημοκράτη Moon δεν πρόκειται να συμμετάσχει στις αντι-σινικές και αντι-ρωσικές εκστρατείες στον Ειρηνικό, οποιαδήποτε «πίεση» κι αν υποστεί· ότι προτιμάει να έχει καλές σχέσεις με τέτοιους γείτονες· και ότι θα κάνει ό,τι μπορεί για να μην γίνει το μέλλον της κορεατικής χερσονήσου «παράπλευρη απώλεια» της αναμέτρησης Ουάσιγκτον – Πεκίνου / Μόσχας. Την ίδια ημέρα ο «little rocket man» Κιμ, βασιλιάς της Πγιονγιάνγκ, έκανε δοκιμαστική εκτόξευση δύο βαλιστικών πυραύλων μικρού βεληνεκούς, με την Ουάσιγκτον να μη δίνει ιδιαίτερη σημασία· μέχρι να αποκαλυφθεί πως επρόκειτο για «νέα τεχνολογία», για πυραύλους συνεχώς μεταβαλλόμενης τροχιάς, που δεν μπορούν να τους αντιμετωπίσουν τα αμερικανικά (και τα ιαπωνικά) συστήματα… Πρόβλημα, και μάλιστα μεγάλο!! (Ο Moon παρέλειψε να «καταδικάσει» το βορειοκορεατικό καθεστώς, όπως θα όφειλε αν ήταν καλός σύμμαχος του νυσταλέου…)\nΤην επόμενη ημέρα, στις 25 Μάρτη, το Πεκίνο ανακοίνωσε την έκθεσή του για την καταπάτηση των ανθρωπίνων δικαιωμάτων στις ηπα! Μια μάλλον εντυπωσιακή κίνηση, αφού ο κατάλογος ήταν ιδιαίτερα μακρύς: απ’ τις δολοφονίες μαύρων από μπάτσους μέχρι (αυτό που το Πεκίνο ονομάζει) «αδιαφορία και ανικανότητα» του κράτους να προστατέψει την υγεία των υπηκόων απ’ τον covid… Την ίδια ημέρα το κινεζικό καθεστώς ανακοίνωσε κυρώσεις και απαγορεύσεις εναντίον άγγλων αξιωματούχων, σαν αντίποινα για αγγλικές κυρώσεις που είχαν προηγηθεί λόγω της υποτιθέμενης «γενοκτονίας στην Xinjiang. Ακολούθησαν, την επόμενη ημέρα, αντίστοιχες κυρώσεις εναντίον καναδών και αμερικάνων αξιωματούχων…\nΣτις 26 Μάρτη, ταυτόχρονα από Μόσχα και Πεκίνο, οι δύο εκπρόσωποι των αντίστοιχων υπ.εξ. Maria Zakharova και Hua Chunying, ξεκίνησαν αυτό που είναι η καινούργια φάση διπλωματικής αυθάδειας / προπαγανδιστικού πολέμου εναντίον της Ουάσιγκτον και του Λονδίνου, με τίτλο: να ποιοί είναι οι «σωτήρες» του κόσμου!\nΣτην ρωσική περίπτωση, σαν απάντηση στις κατηγορίες πως η Μόσχα «ανακατεύεται» στις αμερικανικές εκλογές, η Zakharova ξεκίνησε την καθιερωμένη ενημέρωση των δημοσιογράφων με έναν κατάλογο των αμερικανικών (κρατικών και παρακρατικών) επεμβάσεων στις πολιτικές διαδικασίες άλλων κρατών, απ’ το 1947 και μετά… Στην κινεζική περίπτωση η Chunying ξεκίνησε την δική της ενημέρωση με την προβολή ενός video του καλοκαιριού του 2018, όπου ο Lawrence Wilkerson, πρώην προσωπάρχης του υπ.εξ. Colin Powell και πρώην καραβανάς, εξηγούσε στο ινστιτούτο Ron Paul ότι ο αμερικανικός στρατός έχει καταλάβει το αφγανιστάν με κύριο σκοπό να αποσταθεροποιήσει το κινεζικό κράτος μέσω της αποσταθεροποίησης της επαρχίας Xinjiang (που συνορεύει με το αφγανιστάν…).\nΕκπαιδευμένοι με την εντόπια λούμπεν «εξωτερική πολιτική» και εθνικιστική δημαγωγία, που δεν το έχει σε τίποτα να καταγγέλει πρωί – μεσημέρι – βράδυ τον Εrdogan (προβλέποντας την όπου νάναι κατάρρευσή του) πιθανά να σκεφτείτε «σιγά, και τι έγινε;». Λάθος. Τέτοιους είδους τακτικές και καταγγελίες υψηλού (και «επίσημου») πολιτικού επιπέδου δεν συνηθίζονται στις διεθνείς σχέσεις, ειδικά μεταξύ «μεγάλων δυνάμεων» – είναι μια δουλειά που την αναλαμβάνουν οι εγκεκριμένοι δημαγωγοί των μήντια. Μόσχα και Πεκίνο, παρότι δέχονταν τέτοιου είδους επιθέσεις από διάφορα μήντια αλλά και μη αξιωματούχους κορυφής εδώ και καιρό, απέφευγαν να απαντούν ανάλογα.\nΤώρα, με αφορμή τόσο τις κατηγορίες του νυσταλέου Jo περί «φονιά» Putin όσο και την αποτυχημένη επίδειξη δύναμης του Παρωπίδα στην Αλάσκα, η «ειρήνη» και η «διπλωματική ευπρέπεια» τέελιωσαν. Οι rivals αποφάσισαν να αντεπιτεθούν· κι αυτό έχει ιδιαίτερη σημασία.\n(φωτογραφία: Με ολοφάνερο θεατρινισμό ο Lavrov ετοιμάζεται να αγκαλιάσει τον Wang Yi στην πρώτη τους συνάντηση…)\n29/03/2021 29/03/2021 covid19, αγγλία, ηπα, κίνα, νόμοι σχέσεις, πόλεμος, ρωσία, υγεία\nΔευτέρα 29 Μάρτη>> Ως τώρα η Ουάσιγκτον και οι σύμμαχοί τους είχαν καλομάθει σε δύο επίπεδα. Αφενός στις στρατιωτικές κινήσεις τους στην περίμετρο του ευρασιατικού project (ασκήσεις και βάσεις στην ανατολική ευρώπη, στα σύνορα με την Μόσχα· βάσεις, περιπολίες και πόλεμοι γύρω απ’ την Τεχεράνη· βάσεις γύρω γύρω και περιπολίες στην θάλασσα της κίνας)· αφετέρου στην μόνιμη ρητορική καταγγελιών των rivals, η οποία υποτίθεται νομιμοποιούσε τους «ηγέτες του ελεύθερου κόσμου» να πιέζουν, να απειλούν, να τιμωρούν τους «ανυπάκοους» χωρίς να φτάνουν στο σημείο να ξεκινήσουν απευθείας πόλεμο εναντίον τους. Οι rivals, απ’ την μεριά τους, κρατούσαν μάλλον απολογητική στάση, προσπαθώντας να αποδείξουν ότι οι κατηγορίες εναντίον τους δεν στέκουν.\nΗ απότομη αλλαγή στάσης αφορά κατ’ αρχήν το δεύτερο επίπεδο· και έχει προκαλέσει μεγάλη οργή και εκνευρισμό στα στρατόπεδα της Ουάσιγκτον, του Λονδίνου και των συμμάχων τους. Όχι αναίτια.\nΤα αφεντικά σε Μόσχα και σε Πεκίνο έχουν κάνει δύο σωστές εκτιμήσεις. Πρώτον, ότι η στρατιωτική δράση είναι η μόνη διαθέσιμη πια δυνατότητα για τον αμερικανικό ιμπεριαλισμό, στην αγωνία του να συγκρατήσει ό,τι μπορεί απ’ την άλλοτε «χρυσή εποχή» της κυριαρχίας του. (Μια τέτοια άμεση αναμέτρηση δεν την θέλουν· και έχουν τους λόγους τους, που δεν είναι στρατιωτικοί). Και δεύτερον ότι η αμερικανική παρακμή είναι οφθαλμοφανής (ακόμα και στο εσωτερικό των ηπα) και προχωρημένη· πράγμα που σημαίνει πως εκείνο που εμφανίζεται σαν «στρατιωτική υπεροχή» είναι αναντίστοιχο με τις «υποκειμενικές δυνατότητες» της αμερικανικής κοινωνίας.\nΑπ’ την μεριά τους οι δύο αυτοί ιμπεριαλισμοί έχουν ήδη παγκόσμιο «ακροατήριο» και αποδοχή του ρόλου τους. Η προηγούμενη χρονιά «του τρόμου του covid 19» και η soft power που επέδειξαν μέσω της προσφοράς γιατρών, υλικών και των εμβολίων τους, έχει ενισχύει το γόητρό τους· σε βάρος των δυτικών καπιταλισμών (αρχίζοντας απ’ τον αμερικανικό) που υπήρξαν ηγέτες της τρομοεκστρατείας και ουραγοί της «φροντίδας». Επιπλέον το μεν Πεκίνο δεν έχει κάνει ποτέ στην ιστορία του άμεση ή έμμεση στρατιωτική εκστρατεία εναντίον άλλου κράτους· ενώ η εισβολή της τότε εσσδ στο αφγανιστάν στα ’80s είναι τόσο παλιά ώστε έχει παραγραφεί (ακόμα και απ’ τους ίδιους τους ταλιμπάν!).\nΑυτή την ιστορική στιγμή η Ουάσιγκτον (και το Λονδίνο, και λίγο πολύ ο υπόλοιπος άξονας) προσπαθεί να διαμορφώσει ένα πολιτικο / στρατιωτικό «μπλοκ του ελεύθερου κόσμου» εναντίον της Μόσχας, του Πεκίνου, της Τεχεράνης και του ευρασιατικού project πριν γίνει τόσο οριστικό ώστε να μην αντιμετωπίζεται! Ο Παρωπίδας τρέχει από ευρώπη και νατο σε ασία και «Quad» προκειμένου να εξασφαλίσει την πολιτική και στρατιωτική συμμετοχή όσο το δυνατόν περισσότερων συμμάχων.\nΑπ’ την μεριά τους Μόσχα και Πεκίνο άνοιξαν αυτή τη βδομάδα κάποια απ’ τα χαρτιά τους. Θα διαμορφώσουν (διαμορφώνουν ήδη) το «μπλοκ του δίκαιου κόσμου»! (Καλά θα κάνετε να την συγκρατήσετε αυτή τη διαφορά όρων…) Απ’ την δική τους μεριά, κατά συνέπεια, το να επιδεικνύουν, να θυμίζουν, να τονίζουν την εγκληματικότητα του δυτικού ιμπεριαλισμού (αμερικανικού, αγγλικού, γαλλικού αν χρειαστεί…) ακόμα και απ’ τον 16ο αιώνα, ενός ιμπεριαλισμού που σκότωνε, αιχμαλώτιζε, λεηλατούσε, κατέστρεφε όσο περισσότερο μπορούσε πάντα στο όνομα της «ελευθερίας», είναι συστατικό στοιχείο απεύθυνσης στον υπόλοιπο πλανήτη, που γνωρίζει πολύ καλά τι είναι η αποικοκρατία και ο ιμπεριαλισμός. Απεύθυνσης όχι μόνο στις τωρινές πολιτικές βιτρίνες και τα αφεντικά στην αφρική, στη λατινική αμερική ή στην ασία και την μέση ανατολή, αλλά και στους πληθυσμούς.\nΔεν πρόκειται λοιπόν καθόλου για παιχνίδια του είδους «μου είπες – σου είπα». Η δυτική προπαγάνδα (η «εμπλοκή της Μόσχας στις αμερικανικές εκλογές και στα δημοψηφίσματα στην αγγλία», «οι απόπειρες δηλητηρίασης πότε του ενός και πότε του άλλου», το «κυνήγι των δημοκρατών στο Χονγκ Κονγκ», η «γενοκτονία στην Xinjiang») είναι το φτηνό μεν αλλά εύκολο στη χρήση βασικό συστατικό αφενός του ιδεολογικού / μιλιταριστικού μπετοναρίσματος στο εσωτερικό των δυτικών κρατών, αφετέρου των «πιέσεων» που απόκτηση συμμάχων, βάσεων, διευκολύνσεων, κλπ εκ μέρους κάποιων απ’ αυτά. Αντίστοιχα, η ανατολική εκστρατεία υπενθύμισης του περί τίνος πρόκειται, έχει σκοπό να βραχυκυκλώσει την δυτική προπαγάνδα, και μάλιστα από θέση ισχύος: τώρα που ο κινέζικος καπιταλισμός (και η ρωσική πολεμική βιομηχανία) είναι υπαρκτό, πραγματικό, απειλητικό αντίβαρο στα «500 χρόνια σκλαβιάς του πλανήτη απ’ την Δύση»!\nΗ διεισδυτικότητα αυτής της τακτικής μπορεί να φτάσει ακόμα και στο εσωτερικό των ηπα! Γιατί; Επειδή οι οπαδοί του ψόφιου κουναβιού είναι υπαρκτοί και πολλοί! Παράδοξο ή όχι ένα μεγάλο μέρος των αμερικάνων συντηρητικών υποστηρίζει την αποχώρηση του στρατού του και απ’ το Ινδοκούς, και απ’ τη μέση Ανατολή – ελπίζοντας ότι τα «έξοδα» των εκστρατειών θα γυρίσουν στο εσωτερικό… Συνεπώς υπάρχει μια μοναδική ιστορική ευκαιρία (οπωσδήποτε για την Μόσχα) να διαβρώσει την εσωτερική «ισορροπία» της παρακμιακής υπερδύναμης· όπως έκανε κατά κόρον η Ουάσιγκτον επί τουλάχιστον μια δεκαετία, με τις «χρωματιστές» επαναστάσεις.\nΕν τω μεταξύ, σε μια παράλληλη αλλά συμπληρωματική εξέλιξη, ενόσω η Τεχεράνη έχει μπλέξει σε όχι «αόρατα» αντίποινα κατά του Τελ Αβίβ (σ’ έναν πόλεμο κτυπημάτων σε τάνκερ…) υπέγραψε πριν 2 ημέρες (27 Μάρτη), στην Τεχεράνη, την οριστική και θρυλική 25ετή στρατηγική συνεργασία της με το Πεκίνο. Το ακριβές περιεχόμενο παραμένει ακόμα μυστικό, αλλά (όπως είχαμε γράψει στο παρελθόν) εκτός από μεγάλες κινεζικές επενδύσεις σε ιρανικές υποδομές κάθε είδους θα περιλαμβάνει την με κάποιο τρόπο φύλαξή τους (και) απ’ το κινεζικό υπουργείο άμυνας… Με κανονικό στρατό; Με μισθοφόρους εν είδει security; Θα φανεί.\n(φωτογραφία: Απαντώντας στις κατηγορίες περί “γενοκτονίας” στην Xinjiang, που παράγει το 80% του μπαμπακιού που εξάγει η κίνα, και στο μποϋκοτάζ διάφορων δυτικών εταιρειών μόδας στο μπαμπάκι της επαρχίας, το κινεζικό καθεστώς θυμάται τα αμερικάνικα μπαμπακοχώραφα με τους αφρικάνους δούλους και τους επόπτες της ΚΚΚ. Άδικο έχει;)\n29/03/2021 29/03/2021 ηπα, κίνα, πόλεμος, ρωσία\nΑστάθεια και ένταση\nΔευτέρα 29 Μάρτη>> Το να αποδιαρθρωθεί το αμερικανικό καθεστώς και το να ηττηθεί χωρίς να προλάβει να ρίξει μισή σφαίρα κατά των rivals μπορεί να φαίνεται φιλόδοξος προσανατολισμός αλλά δεν είναι ούτε εκτός ιστορίας ούτε εκτός παραδειγμάτων του παρελθόντος! Μερικές φορές η κατάρρευση επιταχύνεται και ολοκληρώνεται απ’ τα μέσα… Είναι οπωσδήποτε δύσκολη «δουλειά», ειδικά αφού ο αμερικανικός ιμπεριαλισμός διαθέτει ακόμα μερικά αξιόλογα τακτικά πλεονεκτήματα: τις πληγές που έχει ήδη ανοίξει σε διάφορα σημεία του πλανήτη. Το ουκρανικό πεδίο μάχης· το συριακό και το ιρακινό· το αφγανικό… Σε κάθε ένα απ’ αυτά διατηρεί (και θα διατηρεί για καιρό) αρκετούς «εργολάβους» και proxies που μπορούν, με ελάχιστα έξοδα απ’ την μεριά της Ουάσιγκτον, να συντηρούν «πολέμους φθοράς».\nΕξ ου και όλα αυτά τα επιμέρους πεδία μάχης έχουν αποκτήσει δραματική επικαιροποίηση μετά την εκλογή του νυσταλέου Jo και, κυρίως, την διοίκηση των «δημοκρατικών» (που άσχετα με τον σαφώς άρρωστο νυσταλέο θα κρατήσει σίγουρα ως και το 2024). Υπάρχει περίπτωση να αναγκαστεί ο αμερικανικός στρατός να αποχωρήσει απ’ τα πεδία που έχει εγκατασταθεί για τα καλά χωρίς να ηττηθεί πανηγυρικά και αναφισβήτητα;\nΜοιάζει σχεδόν ακατόρθωτο· και πιθανόν να είναι άκαιρος στόχος αυτή την περίοδο. Ωστόσο, για να μην ξεχαστεί κανείς, τόσο στο ιράκ όσο και στο αφγανιστάν οι αντικατοχικοί ένοπλοι έχουν αναβαθμίσει και τα όπλα τους και τις επιθέσεις τους…\n(φωτογραφία: Η αναμνηστική της υπογραφής της 25ετούς στρατηγικής συνεργασίας Τεχεράνης – Πεκίνου).\n29/03/2021 29/03/2021 αφγανιστάν, ηπα, ιράν, κίνα, ουκρανία, πόλεμος, ρωσία, συρία\nΔευτέρα 22 Μάρτη.>> Με τις ευχές μας για την εβδομάδα, κάτι κλασσικό. Buddy Guy, Johnny Lang και Ronnie Wood – από το 2010.\n22/03/2021 22/03/2021 Buddy Guy, Johnny Lang, Ronnie Wood\nΤα αφεντικά της δύσης θυμούνται…\nΔευτέρα 22 Μάρτη.>> Μπορεί οι υπήκοοι να είναι βραχυκυκλωμένοι έως βουλιαγμένοι στις συλλογικές τιμωρίες τους, αλλά οι πολιτικές βιτρίνες βρήκαν λίγο χρόνο να ορμηνέψουν τις «επί των εξωτερικών υποθέσεων» γραφειοκρατίες τους να στείλουν μια ανθοδέσμη κι ένα μπιλιετάκι στο… μπλοκ της Αστάνα! Με αφορμή την επέτειο της εξέγερσης στη συρία πριν 10 χρόνια.\nΕίναι, βέβαια, η μόνη τέτοια εξέγερση που θυμήθηκαν οι υπ.εξ. του Joνυσταλεάν, του Λονδίνου, του Βερολίνου, του Παρισιού και της Ρώμης – απ’ όλο το εξεγερσιακό / επαναστατικό κύμα που σάρωσε όλον τον αραβικό κόσμο στα τέλη του 2010 και το 2011. Την εξέγερση / επανάσταση στην αίγυπτο την ξέχασαν (ρε γαμώτο…). Όπως και την εξέγερση στο μπαχρέιν που πνίγηκε στο αίμα των τανκς των δύο τοξικών (έστειλαν στρατιωτική βοήθεια) – αλλά συνεχίζεται ακόμα σποραδικά. Όπως και την εξέγερση στις ανατολικές περιοχές της σαουδαραβικής επικράτειας, απ’ τους σιιτικούς πληθυσμούς που βρίσκονται κάτω από μόνιμη μπότα…\nΗ επιλεκτικότητα της μνήμης των δυτικών αφεντικών δείχνει την ύπουλη γελοιότητά τους – σε μια εποχή που οι υπήκοοι των υπόλοιπων περιοχών του πλανήτη καταλαβαίνουν την δυτική παρακμή όλο και περισσότερο, έστω ενστικτώδικα.\nΤι έγραψαν λοιπόν στην κοινή του δήλωση ο εξ Ουάσιγκτον Παρωπίδας, ο εκ Παρισίων Jean-Yves Le Drian, ο γερμανός Heiko Mass, ο ιταλός Luigi Di Maio και ο βρετανός Dominic Raab;\nΠρώτον, ότι «δέκα χρόνια μετά τις ειρηνικές διαδηλώσεις του συριακού λαού υπέρ μεταρρυθμίσεων η συρία έχει βουλιάξει στο χάος και στην καταστροφή». Με ευθύνη, τίνος άλλου, του Άσαντ… Δεύτερον ότι «δεν θα εγκαταλείψουν τον συριακό λαό», πως «απαιτούν απ’ το καθεστώς να εμπλακεί σοβαρά στην πολιτική διαδικασία επίλυσης των προβλημάτων» και ότι οι αναγγελμένες προεδρικές εκλογές μέσα στους επόμενους μήνες δεν θα είναι ούτε ελεύθερες ούτε τίμιες.\nΦταίει ο Άσαντ και το καθεστώς του για την έναρξη του πολέμου (και την ευόδωση των σχεδίων του άξονα) στην συρία; Το «φταίει» είναι λίγο! Ποτέ δεν θα ξεχάσουμε τις σφαγές άοπλων διαδηλωτών και τους βομβαρισμούς πόλεων που έκανε η «προεδρική φρουρά» του, διοικούμενη απ’ τον αδελφό του – ενόσω μεγάλο μέρος των απλών φαντάρων αλλά και των αξιωματικών του στρατού του είχε στασιάσει (εξαιτίας, ακριβώς, αυτών των σφαγών…). Όχι: τους πρώτους μήνες των διαδηλώσεων και τις σφαγές του Άσαντ η ασταμάτητη μηχανή δεν τους ξεχνάει! (Εκείνοι που τον τοποθετούν στον «άξονα της αντίστασης»; Θυμούνται άραγε;). Δεν ξεχνάει κι αυτό: πώς όλα αυτά τα έκανε παρότι οι τότε συμμαχοί του, η Άγκυρα (ναι, ήταν σύμμαχός του..), η Μόσχα πολύ έντονα, η Τεχεράνη διακριτικά και η Χεζμπ’ αλλάχ σθεναρά, τον συμβούλευαν ξανά και ξανά να μην καταφύγει σε τέτοια καταστολή αλλά να κάνει μεταρρυθμίσεις και να αναγνωρίσει, μέσα σ’ ένα συμφωνημένο πλαίσιο, τμήματα τουλάχιστον της αντιπολίτευσης.\nΟ Άσαντ, λοιπόν, είναι όντως εγκληματίας· ένα κάθαρμα της εξουσίας. Οι υπόλοιποι, οι «δυτικοί» είναι όμως πολύ χειρότεροι. Κι αυτό επειδή τα πραξικοπήματα, άλλα πετυχημένα και άλλα όχι, υποκινούμενα απ’ την Ουάσιγκτον, το Λονδίνο και το Παρίσι, είναι η ρουτίνα της πολιτικής ιστορίας της συρίας, απ’ το 1947 κιόλας. Πάντα ο στόχος ήταν ο ίδιος: να μην περιέλθει η Δαμασκός στην «επιρροή» της σοβιετικής ένωσης. Το σοσιαλιστικό αντιαποικιακό κόμμα Ba’ath, πoυ δημιουργήθηκε σαν ενιαίο στη συρία και στο ιράκ, πήρε με στρατιωτικό πραξικόπημα την εξουσία στην Δαμασκό το 1963 (την ίδια χρονιά και με τον ίδιο τρόπο πήρε την εξουσία και στη Βαγδάτη), έβαλε τέλος σ’ αυτήν την μεθοδολογία – και οι «φόβοι» των δυτικών ιμπεριαλισμών πήραν έκτοτε συγκεκριμένη μορφή. Δεν πρέπει να ξεχνάει κανείς ότι το 2003, όταν ο αμερικανικός στρατός και οι φίλοι του εισέβαλαν στο ιράκ για να το αποικοποιήσουν, η επιχείρηση εκείνη είχε σχεδιαστεί σαν «πρώτη φάση». Στην δεύτερη θα εισέβαλε στη συρία και στην τρίτη στο ιράν…\nΑυτά ήταν σχέδια 8 χρόνια πριν την εξέγερση στη συρία… Χωρίς σοβιετική ένωση πια, στις αρχές του 21ου αιώνα η Ουάσιγκτον, το Λονδίνο και το Παρίσι θεώρησαν ότι μπορούν να ξαναμοιράσουν μεταξύ τους την μέση Ανατολή. Η εγκληματικότητα του καθεστώτος Άσαντ τους διευκόλυνε απίστευτα, αφού «άνοιξε» την πόρτα για να εφαρμοστεί το σχέδιο εμφυλίου πολέμου (το οποίο στα χαρτιά υπήρχε πολλά χρόνια πριν!) και μάλιστα με χαρακτηριστικά θρησκόληπτου υπερσυντηρητισμού (ουαχαβιτισμός, isis) και την χρηματοδότηση των πετροχουντών της αραβικής χερσονήσου (που μόλις είχαν καταστείλει την εξέγερση στο μπαχρέιν…), της Ντόχα, και την επιμελητειακή υποστηρίξη της Άγκυρας, που θεώρησε ότι ο Άσαντ είναι πια χαμένη υπόθεση…\n22/03/2021 22/03/2021 αγγλία, γαλλία, γερμανία, ενωμένα αραβικά εμιράτα, ηπα, ιταλία, πόλεμος, σαουδική αραβία, συρία, τουρκία\n… αλλά έχουν ηττηθεί\nΔευτέρα 22 Μάρτη.>> Το πώς ανατράπηκε ο σχεδιασμός της διοίκησης Οbama και των συμμάχων της για διάλυση τόσο του ιράκ όσο και της συρίας και την δημιουργία ενός ουαχαβίτικου “τρομοκρατικού” κράτους isis απ’ το φθινόπωρο του 2015 και μετά υποθέτουμε ότι το ξέρετε. Η Άγκυρα ξαναγύρισε στην θέση που είχε πριν το 2011, η Ντόχα επίσης διαβλέποντας την αλλαγή στη ροή του πολέμου πέρασε στη μεριά του μπλοκ της Αστάνα – και η Ουάσιγκτον, ελλείψει isis συμμάχησε ανοικτά με τους ένοπλους των ypg (που με χαρά κατέφυγαν κάτω απ’ τις αμερικανικές φτερούγες για να συνεχίσουν τα λαθρεμπόριά τους) έχοντας καταλάβει ουσιαστικά στο 1/3 της συριακής επικράτειας και το 70% των πρώτων υλών της σε πετρέλαιο και φυσικό αέριο. Είναι τόσο μεγάλη η έγνοια του δυτικού ιμπεριαλισμού για τον «συριακό λαό» ώστε επικροτεί την (ή συμμετέχει στην) πειρατεία ίσως του πιο βασικού απ’ τα (κρατικά) έσοδα της Δαμασκού· αλλά βέβαια φταίει ο Άσαντ…\nΣε καθε περίπτωση εκείνο που έχει ξεκινήσει (ή κλιμακώνεται) τους τελευταίους μήνες στο συριακό έδαφος είναι ένας έμμεσος και διαφορικός πόλεμος του μπλοκ της Αστάνα κατά της αμερικανικής στρατιωτικής παρουσίας (με την Τεχεράνη να συμμετέχει πιο διακριτικά) με στόχο τους proxies: τους ουαχαβίτες που έχουν απομείνει στον θύλακα του Ιdlib, και τους ypg στην βορειοανατολική και ανατολική συρία.\nΓια την πρώτη περίπτωση έχουμε γράψει ήδη. Η ρωσική (κατά κύριο λόγο) και η συριακή αεροπορία βομβαρδίζουν συστηματικά τις υποδομές (τις αποθήκες, τα στρατόπεδα) της ουχαβίτικης HTS, αναγκάζοντάς την να επιδιώξει την προστασία της Άγκυρας· κάτι που ήταν το ζητούμενο του μπλοκ της Αστάνα εδώ και τουλάχιστον ένα χρόνο. Φαίνεται ωστόσο ότι αυτή η «παράδοση» είτε δεν έχει ολοκληρωθεί είτε παραμένει αμφίβολη· συνεπώς στον θύλακα του Ιdlib συνεχίζονται οι βομβαρδισμοί.\nΈχουν σημασία τα κτυπήματα κατά των ypg. Οι βομβαρδισμοί των βυτιοφόρων και των αυτοσχέδιων διυλιστηρίων μέσω των οποίων γίνεται η εξαγωγή (απ’ τους proxies της Ουάσιγκτον) των πετρελαίων που κλέβουν είναι τακτικοί (έχουμε γράψει για τον πρώτο). Αυτούς τους αεροπορικούς βομβαρδισμούς τους κάνουν η Μόσχα και η Δαμασκός. Η Άγκυρα επιτίθεται με πυροβολικό τις τελευταίες ημέρες στην Αyn ‘Isa, βόρεια της Raqqah – αραβική περιοχή που έχουν καταλάβει οι ypg.… Κι αυτοί, σαν αντίποινα, κατέστρεψαν χτες με ρουκέτες όλες τις βάρκες και τα πλοιάρια στην Deir Ez Zor, στη δυτική όχθη του Ευφράτη, που χρησιμοποιούν οι ντόπιοι για να αγοράζουν και να μεταφέρουν είδη πρώτης ανάγκης απ’ την αριστερή όχθη, δηλαδή … απ’ τους ypg… Στράφηκαν οι κούρδοι proxies κατά του καθεστώτος Άσαντ, επιβεβαιώνοντας το είδος του πολέμου που βρίσκεται σε εξέλιξη. Να θυμίσουμε ότι σ’ αυτήν την δυτική όχθη, σε διάφορα σημεία, υπάρχουν σύριοι πολιτοφύλακες εκπαιδευμένοι απ’ την Τεχεράνη, και κάποιοι αξιωματικοί των “φρουρών της επανάστασης”.\nΕίναι δύσκολο να προβλέψουμε αυτή τη στιγμή αν μια τέτοια τακτική απ’ την μεριά του μπλοκ της Αστάνα θα στριμώξει αποτελεσματικά την Ουάσιγκτον στο συριακό (αλλά και στο ιρακινό, είναι αλληλένδετα) πεδίο μάχης. Είναι ευκολότερο να εκτιμήσουμε ότι η προεδρία των «δημοκρατικών» στην Ουάσιγκτον, με ή χωρίς νυσταλέο Jo, σημαίνει όξυνση των «περιφερειακών» συγκρούσεων μεταξύ του άξονα και του ευρασιατικού project. Η μέση Ανατολή δεν είναι η μόνη τέτοια. Το ουκρανικό πεδίο μάχης είναι επίσης μια ζώνη που ενδιαφέρει ιδιαίτερα την Ουάσιγκτον.\nΜ’ αυτά τα δεδομένα η «κοινή δήλωση» των 5 δυτικών πολιτικών βιτρινών και το ενδιαφέρον τους για την συρία θα μπορούσε να μπει στον κατάλογο με τις διεθνείς φάρσες – αν δεν υπήρχε ο κίνδυνος κάποιοι από δαύτους να ονειρεύονται να αντιστρέψουν την ήττα τους…\n22/03/2021 22/03/2021 αγγλία, γαλλία, ηπα, ιράν, ιταλία, πόλεμος, συρία, τουρκία\nΣυσκέψεις με συμμάχους\nΔευτέρα 22 Μάρτη.>> Ο νυσταλέος Jo «έγραψε» αποκαλώντας την ανεγκέφαλη αλεπού «φονιά»… «που θα πληρώσει». Ο υπουργός του Παρωπίδας βρίστηκε με τους κινέζους τους οποίους είχε καλέσει για γνωριμία στην Αλάσκα. Από σήμερα οι δύο πλευρές (ο άξονας και το ευρασιατικό project) σηκώνουν τα μανίκια για να κάνουν «εκτίμηση της κατάστασης» και «προγραμματισμό δράσης».\nΟ Παρωπίδας πάει από σήμερα για τριήμερο στις Βρυξέλες, για να τα πει με τους υπ.εξ. των κρατών του νατο. Βασικό θέμα: η αντιμετώπιση Μόσχας και Πεκίνου. Απ’ την άλλη μεριά ο Lavrov πηγαίνει σήμερα στο Πεκίνο, για 2 ημέρες διαβουλεύσεων με το κινεζικό καθεστώς. Βασικό θέμα: η αντιμετώπιση της Ουάσιγκτον. O κινέζος υπ.εξ. Wang Yi θα έχει κάμποσα να διηγηθεί απ’ την εμπειρία του στην Αλάσκα.\nΠλούσιος σε καινούργιες γνώσεις, ο Lavrov θα πάει μετά, 24 και 25 του μήνα στη Σεούλ. Έχει ιδιαίτερο ενδιαφέρον αυτός ο δεύτερος σταθμός του ρώσου υπ.εξ. στη συγκεκριμένη συγκυρία: το μπλοκ του Βλαδιβοστόκ, μετά την περιορισμένης επιτυχίας εκστρατεία του το 2018, φαίνεται να βρίσκεται σε αδράνεια. Αυτό που ήταν ρεαλιστικό να επιτευχθεί επί ψόφιου κουναβιού το πέτυχε: “ύφεση”…. Όμως τώρα τα δεδομένα αλλάζουν – προς το χειρότερο.\nΗ Ουάσιγκτον έχει στρατιωτικές βάσεις στη νότια κορέα· αλλά ο Μoon έχει πολλούς λόγους να αντιτίθεται στην αναζωπύρωση του αμερικανικού μιλιταρισμού στην κορεατική χερσόνησο και στα περίξ. Πολύ περισσότερο που αυτό εξυπηρετεί και τις ιμπεριαλιστικές φιλοδοξίες του Τόκιο. Ο Moon, αφού δεν κατάφερε να ξεδοντιάσει τα αμερικανικά εμπόδια στις σχέσεις που σχεδίαζε το 2018 με την Πγιονγκγιάνγκ, θα προτιμούσε το μικρότερο κακό: να μείνουν τα πράγματα όπως ήταν ως πέρυσι. Αλλά αυτό είναι μάλλον απίθανο, με δεδομένο ότι ο νο 1 στόχος του αμερικανικού ιμπεριαλισμού είναι η κίνα, και μάλιστα απ’ την μεριά του Ατλαντικού, πράγμα που θα εκφραστεί με οξυμένες στρατιωτικές κινήσεις – δεν υπάρχει πια άλλος τρόπος. Στις οποίες κινήσεις οι βάσεις στη νότια κορέα θα παίζουν εντονότερο ρόλο.\nΘα χρειαστεί και η Σεούλ, όπως και το Πεκίνο, αρκετή απ’ το είδος που λέγεται “στρατηγική ευφυία” για να ανασχέσουν μια παρακμιακή μεν αλλά γι’ αυτό περισσότερο επικίνδυνη πρώην υπερδύναμη με το μικρότερο κατά το δυνατόν κόστος. Σαν κράτη και κεφάλαια υπό δυναμική ανάπτυξη δεν τους λείπει αυτό το είδος· αλλά η ιστορία δεν μπορεί να προεξοφληθεί.\n(φωτογραφία: Ο σκληροπυρηνικός ακροδεξιός Pence, αντιπρόεδρος του ψοφιοκουναβιστάν, ήταν ο επίσημος εκπρόσωπος της Ουάσιγκτον στην τελετή έναρξης των χειμερινών ολυμπιακών στη νότια κορέα το 2018. Αλλά δεν πέρασε καθόλου καλά: το αστέρι ήταν η Kim Jong Un, αδελφή του Kim “little rocket man” της βόρειας κορέας. Εδώ στις κερκίδες, έχοντας την Kim στην πλάτη του, δίπλα στο ζεύγος Steinmeier, προέδρου της γερμανίας…)\n22/03/2021 22/03/2021 βόρεια κορέα, ηπα, κίνα, νότια κορέα, πόλεμος, ρωσία\nΟ Μίδας και το ξένοιαστο βόδι\nΣτα σκουπίδια! (1)\nΣτα σκουπίδια! (2)


CSE: Αύξηση στις Εκθέσεις Εταιρικής Υπευθυνότητας στην Ελλάδα < Green Marketing / CSR | Advertising.gr\nΑρχική Marketing Green Marketing / CSR CSE: Αύξηση στις Εκθέσεις Εταιρικής Υπευθυνότητας στην Ελλάδα\nCSE: Αύξηση στις Εκθέσεις Εταιρικής Υπευθυνότητας στην Ελλάδα\nΠιο στρατηγική και με σαφή οικονομικά οφέλη εμφανίζεται η εικόνα της Εταιρικής Υπευθυνότητας στην Ελλάδα, παρά τη συνεχιζόμενη οικονομική και κοινωνική κρίση, όπως προκύπτει από την ετήσια έρευνα του Κέντρου Αειφορίας (CSE) που διεξάγεται για τέταρτη φορά στην Ελλάδα με την ευγενική υποστήριξη της Ελληνικής Ένωσης Επιχειρηματιών (ΕΕΝΕ), του Ινστιτούτου Εταιρικής Υπευθυνότητας (CRI) και χορηγό επικοινωνίας τη WIND Ελλάς.\nΣύμφωνα με τα αποτελέσματα της έρευνας, η πλειοψηφία των μεγαλύτερων εταιρειών που δραστηριοποιούνται στην χώρα μας συνεχίζουν να υλοποιούν με όλο και πιο συστηματικό τρόπο προγράμματα εταιρικής κοινωνικής ευθύνης, καθώς και να δημοσιεύουν τις επιδόσεις τους χρησιμοποιώντας διεθνή πρότυπα. Πρόκειται για 79 εταιρείες που στο σύνολό τους απασχολούν περισσότερους από 150.000 εργαζόμενους, ενώ ο κύκλος εργασιών τους ξεπερνά τα 56 δισεκατομμύρια ευρώ.\nΈνα από τα σημαντικότερα συμπεράσματα της έρευνας είναι ότι οι μισές από τις εταιρείες (48%) που έχουν εκδώσει Έκθεση Εταιρικής Υπευθυνότητας και έχουν σχετική στρατηγική για την ΕΚΕ σημείωσαν αύξηση του κύκλου εργασιών τους κατά το 2016 συγκριτικά με το προηγούμενο έτος, γεγονός που αποδεικνύει έμμεση συσχέτιση με τα οικονομικά αποτελέσματα. Από την έρευνα προκύπτει επίσης ότι η σωστή στρατηγική με ποσοτικούς στόχους που λαμβάνει υπόψη τις απαιτήσεις των ενδιαφερόμενων μερών μαζί με την κουλτούρα διαφάνειας και την Έκθεση Εταιρικής Υπευθυνότητας συμβάλλει στην ανάπτυξη των οικονομικών αποτελεσμάτων των επιχειρήσεων και πλέον θα θεωρείται επένδυση και όχι κόστος. Αντίστοιχα συμπεράσματα είχαν προκύψει σε πρόσφατη έρευνα που είχε γίνει από το Kέντρο Αειφορίας στη Βόρεια Αμερική σε δείγμα 600 κορυφαίων εταιρειών.\nΣύμφωνα με την έρευνα, το 2017 εκδόθηκαν 36,7% περισσότερες Εκθέσεις Εταιρικής Υπευθυνότητας σε σχέση με την περίοδο 2012. Οι πιο αναπτυσσόμενοι κλάδοι στην έκδοση Εκθέσεων Εταιρικής Υπευθυνότητας και συμμόρφωσης με τη νέα νομοθεσία 3304/2016 είναι των χρηματοπιστωτικών και ασφαλιστικών υπηρεσιών, των κατασκευών και οικοδομικών υλικών, της ενέργειας και παραγωγής ενέργειας, των προϊόντων και υπηρεσιών υγείας και των τροφίμων και ποτών.\nΈνα από τα σημαντικότερα ευρήματα της έκθεσης είναι επίσης πως το 78% των Εκθέσεων Εταιρικής Υπευθυνότητας έχουν συνταχθεί με βάση τις οδηγίες του διεθνώς αναγνωρισμένου Προτύπου GRI (Global Reporting Initiative), ποσοστό που είναι ιδιαιτέρως υψηλό σε σχέση με άλλες περιοχές (όπως π.χ. η Β.Αμερική). Το γεγονός αυτό συνδέεται με την κάλυψη των απαιτήσεων της Ελληνικής νομοθεσίας για τη δημοσιοποίηση μη-χρηματοοικονομικών στοιχείων, καθώς η ίδια η νομοθεσία αναφέρει το GRI ως ένα από τα εργαλεία που μπορεί να χρησιμοποιήσει μια εταιρεία για να καλύψει τις απαιτήσεις της νομοθεσίας.\nΤέλος άλλη μία σημαντική τάση που παρατηρείται μέσα από την έρευνα και στην Ελλάδα, όπως και σε διεθνές επίπεδο, είναι η ένταξη των 17 Στόχων Βιώσιμης Ανάπτυξης (SDGs) των Ηνωμένων Εθνών στις Εκθέσεις Εταιρικής Υπευθυνότητας και κατ’ επέκταση στη στρατηγική των εταιριών, καθώς 17 εταιρείες (21%) κάνουν αναφορά σε αυτούς.\nΟ Νίκος Αυλώνας, Διευθύνων Σύμβουλος του Κέντρου Αειφορίας (CSE), Αντιπρόεδρος του Ινστιτούτου Εταιρικής Ευθύνης δήλωσε αναφερόμενος στα αποτελέσματα της έρευνας «Με ιδιαίτερη ικανοποίηση διαπιστώνουμε τη σημαντική αύξηση της έκδοσης Εκθέσεων Εταιρικής Ευθύνης αλλά και την πρόθεση όλο και περισσότερων επιχειρήσεων και οργανισμών να ασχοληθούν με στρατηγικό τρόπο και να επενδύσουν στην Εταιρική Υπευθυνότητα, με αποτέλεσμα να αυξήσουν την θετική συμβολή τους στους εργαζόμενους τους, στην κοινωνία και στο περιβάλλον και να συμβάλλουν σε καλύτερες οικονομικές επιδόσεις. Τo Kέντρο Αειφορίας, πρωτοπόρος οργανισμός στην Ελλάδα με διεθνή εμπειρία, έχει συνεισφέρει σημαντικά στην ευαισθητοποίηση, εκπαίδευση και καθοδήγηση των εταιρειών τα τελευταία 12 χρόνια».\nΟ Βασίλης Αποστολόπουλος, Πρόεδρος της Ένωσης Ελλήνων Επιχειρηματιών (ΕΕΝΕ) δήλωσε σχετικά «Τα τελευταία χρόνια, και ειδικότερα από το 2014 και μετά που δημοσιεύτηκε η πρώτη Έρευνα για το κόστος της Εταιρικής Υπευθυνότητας στην Ελλάδα από το Κέντρο Αειφορίας, παρατηρείται, σταθερά, μία ενδυνάμωση των προσπαθειών των εταιριών να βελτιώσουν την απόδοσή τους στους κρίσιμους αυτούς τομείς και να επιστρέψουν το μέγιστο δυνατό στην κοινωνία μέσω συντονισμένων δράσεων και πρωτοβουλιών. Η ΕΕΝΕ έχει υπάρξει υποστηρικτής αυτής της προσπάθειας από την πρώτη στιγμή καθώς πιστεύει στην αξία της Εταιρικής Υπευθυνότητας, την κρισιμότητά της, και την ευθύνη όλων, τόσο του ιδιωτικού τομέα όσο και της πολιτείας να την υποστηρίξουν ενεργά και συστηματικά.»\nΗ έρευνα του Παρατηρητηρίου Εκθέσεων ΕΚΕ του Κέντρου Αειφορίας (CSE) εστιάζει στον αριθμό εκθέσεων για την Εταιρική Κοινωνική Ευθύνη που εκδίδονται ετησίως, στην ποιότητα του περιεχομένου τους όπως και στην τήρηση των διεθνών standards (GRI, AA 1000, Oικουμενικό Σύμφωνο ΗΕ).\nΣτα πλαίσια της συνεχούς ενημέρωσης των Ελληνικών επιχειρήσεων για τις νέες τάσεις και εξελίξεις στην Εταιρική Υπευθυνότητα και στη χώρα μας, το Κέντρο Αειφορίας (CSE) πραγματοποιεί το εκπαιδευτικό πρόγραμμα Certified Sustainability (CSR) Practitioner Program, Advanced Edition 2018 στην Αθήνα στις 26- 27 Μαρτίου. Στο πρόγραμμα θα παρουσιαστεί η έρευνα, ενώ θα δοθούν και ειδικές επεξηγήσεις για τη νέα νομοθεσία και πώς επηρεάζονται οι επιχειρήσεις.


ΑΝΑΚΟΙΝΩΣΗ – ΑΠΟΦΑΣΗ ΓΣ ΓΙΑ ΣΥΝΔΡΟΜΕΣ ΜΕΛΩΝ ΕΤΕ – ΕΝΩΣΗ ΤΕΧΝΟΛΟΓΩΝ ΕΚΠΑΙΔΕΥΤΙΚΩΝ\nΑΠΟΦΑΣΗ ΓΣ ΓΙΑ ΣΥΝΔΡΟΜΕΣ ΜΕΛΩΝ ΕΤΕ\nΓια την οικονομική τακτοποίηση των οφειλών μελών από προηγούμενα έτη, αποφασίστηκε να θεωρούνται οικονομικά τακτοποιημένα για το 2021 (ενεργά μέλη) όσα έχουν καταβάλει ή καταβάλουν συνολικά το ποσό των 20€ για τα έτη: 2018, 2019, 2020, 2021.\nΣύμφωνα με τα παραπάνω για να συμμετάσχει κάποιος στην προσεχή εκλογική διαδικασία, αν είναι νέο μέλος (εγγραφή στην ΕΤΕ το 2021) θα πρέπει να έχει καταβάλει την συνδρομή των 10€, αν είναι παλιό θα πρέπει να πληρώσει 20€, ή το υπόλοιπο ποσό αν έχει προβεί σε πληρωμή συνδρομής για κάποιο από τα έτη 2018-2021. Επίσης όποιος επιθυμεί μπορεί επιπλέον να καταβάλει προκαταβολικά την συνδρομή των 10€ για το έτος 2022.\nΗ καταβολή των συνδρομών μπορεί να γίνει με πληρωμή σε μετρητά κατά τη διάρκεια των εκλογών στα Παραρτήματα (το κάθε Παράρτημα θα ανακοινώσει σχετική ημερομηνία) ή στην Αθήνα στις 10 Οκτωβρίου 2021 (εξαιρούνται οι υποψήφιοι οι οποίοι πρέπει μέχρι την τελευταία μέρα υποβολής υποψηφιότητας να έχουν τακτοποιήσει την οικονομική συνδρομή τους).\nΗ συνδρομή μπορεί να καταβληθεί και με ηλεκτρονικό τρόπο στο λογαριασμό της ΕΤΕ στην Τράπεζα Πειραιώς : 6418-127731-582 (ΙΒΑΝ GR660171 4180 0064 1812 7731 582)\n[να φαίνεται καθαρά το όνομα του μέλους που πληρώνει τη συνδρομή]


Η συνέντευξη του υπουργού Υποδομών και Μεταφορών, Χρήστου Σπίρτζη στην εκπομπή του ΑΝΤ1, “Καλημέρα Ελλάδα” με τον Γιώργο Παπαδάκη.\nTα βασικά σημεία της συνέντευξης.\nΓια τις νέες διατάξεις και τις αλλαγές του Κώδικα Οδικής Κυκλοφορίας που περιλαμβάνονται στο νέο νομοσχέδιο του υπουργείου Υποδομών και Μεταφορών\nΔΗΜΟΣΙΟΓΡΑΦΟΣ: Ο κ. Χρήστος Σπίρτζης, Υπουργός Υποδομών και Μεταφορών είναι μαζί μας. Καλώς ορίσατε.\nΥΠΟΥΡΓΟΣ: Καλημέρα κ. Παπαδάκη.\nΔΗΜΟΣΙΟΓΡΑΦΟΣ: Είχαμε προηγουμένως και τον Ιαβέρη ο οποίος είναι εναντίον των όσων είπατε χτες στο Νίκο Παναγιωτόπουλο και τη Μαίρη Πολλάλη. Ταξικός Κώδικας Οδικής Κυκλοφορίας.\nΥΠΟΥΡΓΟΣ: Η μία ανάγνωση είναι η ταξικότητα, αλλά η άλλη ανάγνωση έχει να κάνει με κακές νοοτροπίες που μαζί με τους πολίτες και την κοινωνία πρέπει να ξεπεράσουμε και να χτιστεί ένας νέος κώδικας κοινωνικών αξιών, κοινωνικής συμπεριφοράς.\nΔΗΜΟΣΙΟΓΡΑΦΟΣ: Εγώ μιλάω για την αξία της ζωής, δε μιλάω για το Δικαστήριο που θ’ ακολουθήσει. Η παραβίαση του κόκκινου είναι παραβίαση. Παραβίασα το κόκκινο, σκότωσα έναν άνθρωπο, είμαι φτωχός ή πλούσιος..\nΥΠΟΥΡΓΟΣ: Το κόκκινο είναι κόκκινο και γι’ αυτό το λόγο, πρέπει να καταλαβαίνει κάποιος ότι το πρόστιμο που θα φάει για το κόκκινο ή για τη στάθμευση ή οποιοδήποτε άλλο μέτρο, δεν είναι ένα μέτρο το οποίο έχει στόχο του να εισπράξει έσοδα το κράτος και δεν είναι το ίδιο πρόστιμο για σας, για τον κ. Ιαβέρη, για έναν πολύ πλούσιο άνθρωπο ή για έναν άνεργο.\nΚαι η λογική που υπάρχει ευρέως διαδεδομένη στην κοινωνία μας. δυστυχώς είναι, «πληρώνω και παρανομώ».\nΔΗΜΟΣΙΟΓΡΑΦΟΣ: Θα λειτουργήσει αποτρεπτικά όμως γι’ αυτόν που έχει λεφτά και θα πει «ωραία, πόσο είναι το πρόστιμο; 500 ευρώ; Δεν πας να μου το κάνεις 2.000; Εγώ θα τρέξω, θα πάρω την Porsche και θα βγω στην εθνική οδό και θα τρέξω με 340».\nΔΗΜΟΣΙΟΓΡΑΦΟΣ: Αλλά κι ο φτωχός θα πει «χαμηλό είναι το κόστος; Θα τρέξω».\nΥΠΟΥΡΓΟΣ: Σήμερα που έχουμε έναν ΚΟΚ με υπέρογκα πρόστιμα, λειτουργεί;\nΔΗΜΟΣΙΟΓΡΑΦΟΣ: Όχι. Γιατί όμως; Δεν υπάρχει αστυνόμευση και δεν υπάρχει και παιδεία.\nΥΠΟΥΡΓΟΣ: Προφανώς δεν υπάρχει παιδεία, είναι πάρα πολύ σημαντικό το θέμα που βάζετε.\nΔΗΜΟΣΙΟΓΡΑΦΟΣ: Παιδεία, αστυνόμευση, κατάσταση του οδικού δικτύου.\nΥΠΟΥΡΓΟΣ: Να τα δούμε ένα-ένα. Οι Αστυνομικοί, τα όργανα της Τροχαίας, δεν είναι άτομα έξω από τον ελληνικό λαό. Ούτε η δική μας κοινωνία μπορεί να λειτουργεί ή να θέλει το κράτος ή η όποια κυβέρνηση ή ο όποιος Υπουργός να βγει στην κοινωνία ως δάσκαλος και να τη νουθετήσει. Γιατί αυτές οι λογικές μέχρι τώρα μάλλον έχουν αποτύχει.\nΔΗΜΟΣΙΟΓΡΑΦΟΣ: Δεν ξεκίνησαν και ποτέ όμως. Δηλαδή τα μαθήματα κυκλοφοριακής αγωγής είχαν μια περιστασιακή μορφή, δεν εφαρμόζονται όπως σε άλλες ευρωπαϊκές χώρες. Να μπει στο Δημοτικό Σχολείο το μάθημα της Κυκλοφοριακής Αγωγής.\nΥΠΟΥΡΓΟΣ: Αυτό το προχωράμε, έχουμε μια στενή συνεργασία με το Υπουργείο Παιδείας αλλά τα πρόστιμα που είναι στην παλιά λογική, ίδια για όλους και πολύ υψηλά για όλους, φαίνεται ότι δε λειτουργούν για πολλούς λόγους, όχι γιατί δεν έχουμε αστυνόμευση. Γιατί και ο τροχονόμος σκέφτεται σ’ έναν άνθρωπο που είναι μεροκαματιάρης να πάει να του βάλει πρόστιμο 500 ευρώ. Δε λειτουργεί αυτό το μέτρο.\nΤο ξέρουμε όλοι, το ζούμε όλοι. Από κει και πέρα όσοι θέλουν να παραμείνουν σε μια λογική τιμωρητική ή σε μια λογική υψηλών προστίμων γιατί έχουν έναν τέτοιου είδους δογματισμό, καλό είναι να δουν τα στατιστικά και να καταλάβουν ότι αυτή η νοοτροπία δεν ταιριάζει στο λαό μας κι έχει αποτύχει.\nΔΗΜΟΣΙΟΓΡΑΦΟΣ: Κάποιοι λένε όμως ότι το κάνετε και για ψηφοθηρικούς λόγους. Δηλαδή βάζετε το ταξικό ζήτημα για να χαϊδέψετε τους ασθενέστερους οικονομικά για να τους πείτε ότι «ξέρεις κάτι, μη σε νοιάζει, θα περάσεις με κόκκινο αλλά θα πληρώσεις λιγότερο αλλά θα πληρώσεις λιγότερο επειδή θα διαπιστώσω ότι είσαι φτωχός».\nΥΠΟΥΡΓΟΣ: Είναι ακριβώς το αντίθετο γι’ αυτό και κάνουμε μια μεγάλη τομή. Και ποια είναι η μεγάλη τομή: Μέχρι τώρα είχαμε έναν ΚΟΚ που έχει αρκετές χιλιάδες παραβάσεις και κάθε παράβαση έχει το δικό της πρόστιμο. Εμείς αυτό που επιχειρούμε είναι να κωδικοποιήσουμε σε χαμηλής, μεσαίας και υψηλής επικινδυνότητας παραβάσεις και να έχουμε δύο πρόσθετες κατηγορίες, όπου εκεί δε θα έχουμε πρόστιμο, θα έχει πολύ σκληρά διοικητικά μέτρα. Π.χ. αν κάποιος πετάξει το τσιγάρο του, αν κάποιος είναι στη ΛΕΑ, αν μιλάει στο κινητό τηλέφωνο, αυτός δε θα πληρώνει πρόστιμο. Θα του αφαιρείται η άδεια οδήγησης και οι πινακίδες κυκλοφορίας, την πρώτη φορά για δυο μήνες…\nΔΗΜΟΣΙΟΓΡΑΦΟΣ: Έχω ένσταση πάνω σ’ αυτό. Προσέξτε, αυτός που μιλάει στο τηλέφωνο, δε θα χρειαστεί να πάει να ξανακάνει πορεία να μάθει τα σήματα και να παρκάρει για να ξαναπάρει δίπλωμα. Θα ξαναμιλήσει στο τηλέφωνο. Το θέμα μ’ αυτόν που μιλάω στο τηλέφωνο δεν είναι ότι δεν ξέρει να οδηγεί. Εμείς τί του λέμε λοιπόν; θα σου πάρω το δίπλωμα για να ξανακάνεις πορεία, να ξανακάνεις μαθήματα, να δώσεις τα σήματα, αλλά είσαι κακομαθημένος. Είναι θέμα αγωγής. Θα το ξανακάνει κ. Υπουργέ.\nΥΠΟΥΡΓΟΣ: Ναι, αλλά οι άδειες οδήγησης και η εκπαίδευση που έχεις για να πάρεις την άδεια οδήγησης είναι θέμα παιδείας και εκπαίδευσης. Αυτό είναι το δεύτερο σχέδιο νόμου που θα έρθει πολύ σύντομα.\nΔΗΜΟΣΙΟΓΡΑΦΟΣ: Έχετε δει τον τρόπο με τον οποίο παίρνουμε διπλώματα.\nΥΠΟΥΡΓΟΣ: Μα γι’ αυτό το λέω, είναι η επόμενη φάση.\nΔΗΜΟΣΙΟΓΡΑΦΟΣ: Όπως με τους ηλικιωμένους για παράδειγμα. Πας και σε ρωτάει: «Έχεις τίποτα;». Τί θα πει ο ηλικιωμένος για να πάρει το δίπλωμα;\nΥΠΟΥΡΓΟΣ: Αυτό θεραπεύεται στο σχέδιο νόμου. Έχουμε μια πρόβλεψη ιδιαίτερα για τους οδηγούς των σχολικών λεωφορείων και των τουριστικών λεωφορείων που πηγαίνουν παιδάκια σ’ εκδρομές κτλ.\nΟι οδηγοί οι επαγγελματίες μέχρι τα 55 θα μπορούν ν’ ασκούν το επάγγελμα, μετά θα περνάνε όχι μόνο ιατρικές εξετάσεις, αλλά και εξετάσεις οδήγησης επί της ουσίας, για να κοιτάζει κανείς τη φυσική τους κατάσταση, τ’ αντανακλαστικά τους..\nΔΗΜΟΣΙΟΓΡΑΦΟΣ: Άρα ξεκινά από υψηλά το πρόστιμο και μετά θα μειώνεται;\nΥΠΟΥΡΓΟΣ: Όχι, θα μειωθούν όλα τα πρόστιμα για όλους, ξεκινάμε από μια βάση γιατί δε λειτουργεί αυτό που έχουμε και θα υπάρχουν προσαυξήσεις ανάλογα..\nΔΗΜΟΣΙΟΓΡΑΦΟΣ: Δηλαδή μειώνεται αν περάσει με κόκκινο, ο φτωχός θα πληρώνει λιγότερα αν περάσει με κόκκινο, ο πλούσιος θα έχει προσαύξηση πάνω σ’ αυτό το μειωμένο. Αυτό μας λέτε.\nΥΠΟΥΡΓΟΣ: Αυτό λέμε.\nΔΗΜΟΣΙΟΓΡΑΦΟΣ: Γιατί περιμένετε ότι μπορεί να έχει αποτέλεσμα αυτό, όταν εγώ που έχω λεφτά, μου βάλετε μια μικρή προσαύξηση της τάξης του 20% και θα πω «έλα μωρέ, πάω στο ΝΑMMOS στη Μύκονο κι ανοίγω την τρίλιτρη τη σαμπάνια και δεν καταλαβαίνω τίποτα, τώρα μου’ βαλε ο Σπίρτζης ένα 100άρικο παραπάνω, και τι έγινε; Με τον παρά μου και την κυρά μου» που λέει ο λαός.\nΥΠΟΥΡΓΟΣ: Αυτό θέλουμε να χτυπήσουμε ακριβώς που λέτε. «Με τον παρά μου και την κυρά μου».\nΥΠΟΥΡΓΟΣ: Ξεκινήσατε από λάθος βάση. ξεκινήσατε από μια βάση ότι έχουμε μια κατάσταση τώρα πάρα πολύ καλή, που πληρώνουν το ίδιο ένας που έχει εισόδημα 1.000 ευρώ κι ένας που έχει εισόδημα 100.000 ευρώ.\nΔΗΜΟΣΙΟΓΡΑΦΟΣ: Μα έτσι είναι όμως;\nΥΠΟΥΡΓΟΣ: Σήμερα που έχουμε υψηλά πρόστιμα, δεν πληρώνει κανείς. Σήμερα που μιλάμε δε λειτουργεί.\nΔΗΜΟΣΙΟΓΡΑΦΟΣ: Βρείτε άλλους τρόπους. Γιατί πρέπει πάντα να είναι εισπρακτικό το μέτρο;\nΥΠΟΥΡΓΟΣ: Μα αυτό λέμε, δεν είναι εισπρακτικό, είναι κοινωνική εργασία..\nΔΗΜΟΣΙΟΓΡΑΦΟΣ: Θα είναι κοινωνική εργασία μέσα;\nΥΠΟΥΡΓΟΣ: Θα είναι κατ’ αρχάς αφαίρεση του διπλώματος.\nΥΠΟΥΡΓΟΣ: Είναι κι άλλα πράγματα κ. Παπαδάκη.. Υπάρχουν και θέματα που έχουν να κάνουν με τις δημόσιες υποδομές. Π.χ. δεν είναι δυνατό να μην έχουμε ορίσει θέσεις που σταθμεύουν τα αυτοκίνητα για να επιβιβαστεί κάποιος ή ν’ αποβιβαστεί κι από το αυτοκίνητο και από το ταξί…\nΔΗΜΟΣΙΟΓΡΑΦΟΣ: Το βλέπουμε στους σταθμούς του μετρό που δεν υπάρχουν σταθμοί parking.\nΥΠΟΥΡΓΟΣ: Ακριβώς, αυτά καθορίζονται μέσα σε χρονικό διάστημα συγκεκριμένο, να μπουν αυτές οι περιοχές, αυτοί οι χώροι στάθμευσης από τους Δήμους και στην Αθήνα και στη Θεσσαλονίκη απ’ τους αντίστοιχους Οργανισμούς, προκειμένου να υπάρχει ένα πλαίσιο που θα το αποδεχθούμε όλοι και θα μπορέσουμε να το υπηρετήσουμε.\nΔΗΜΟΣΙΟΓΡΑΦΟΣ: Το δίπλωμα θ’ αφαιρείται ακόμα και για αντικοινωνική συμπεριφορά; Δηλαδή αυτός που πετάει το τσιγάρο στο δρόμο… .\nΥΠΟΥΡΓΟΣ: Τη δεύτερη φορά θα του αφαιρείται για 4 μήνες, μετά θα καλείται να ξαναδώσει εξετάσεις.\nΥΠΟΥΡΓΟΣ: Το ποιες παραβάσεις εκτός από τις 4-5 που έχουμε βάσει και μέσα στο νομοσχέδιο…\nΔΗΜΟΣΙΟΓΡΑΦΟΣ: Σε όλες τις παραβάσεις θα ισχύει το εισοδηματικό κριτήριο; Δηλαδή ακόμα και για μια κλήση για παράνομο παρκάρισμα θα ισχύει το ίδιο;\nΥΠΟΥΡΓΟΣ: Αυτά θα τα δει η Θεσμική Επιτροπή που υπάρχει, του ΚΟΚ και θα εντάξει τις διάφορες παραβάσεις σε κατηγορίες που σας ανέφερα πριν.\nΔΗΜΟΣΙΟΓΡΑΦΟΣ: Υπάρχουν αντιδράσεις πολλές.\nΥΠΟΥΡΓΟΣ: Υπάρχουν αντιδράσεις από τον κ. Ιαβέρη που θέλει να έχει μια εμμονή στα υψηλά πρόστιμα, υπάρχουν αντιδράσεις απ’ όσους θέλουν να διατηρείται μια κατάσταση σαν κι αυτή που έχουμε σήμερα και δυστυχώς ο χώρος των μεταφορών, επειδή είναι ένας χώρος που έρχεται σε καθημερινή επαφή και σχέση με κάθε πολίτη, με την καθημερινότητά μας, με τη ζωή μας, είναι ένας χώρος που πρέπει μαζί με τον πολίτη να τον διορθώσουμε. Δε μπορούμε να συνεχίσουμε δηλαδή αυτό που γίνεται τόσα χρόνια.\nΔΗΜΟΣΙΟΓΡΑΦΟΣ: Και κάτι άλλο: Εδώ λένε, υπάρχουν εισοδηματικά κριτήρια για προηγουμένως που λέγαμε για τον ΚΟΚ; Δηλαδή πώς ορίζεται το «πλούσιος» και «φτωχός»; Πώς ορίζεται; Γιατί εδώ στην Ελλάδα το «πλούσιος» και «φτωχός»….\nΥΠΟΥΡΓΟΣ: Αυτά θα τα δει η θεσμικά κατοχυρωμένη Επιτροπή του ΚΟΚ και για το ύψος των προστίμων και για το ύψος των προσαυξήσεων μαζί με το Υπουργείο Οικονομικών.\n(σ.σ σε άλλο σημείο για το ίδιο θέμα).\nΥΠΟΥΡΓΟΣ: Εισοδηματικά κριτήρια υπάρχουν σε πάρα πολλές πτυχές της οικονομικής ζωής, όπου δεν υπάρχουν, και είναι οριζόντια μέτρα που έχουν θεσμοθετηθεί στο παρελθόν, εγώ εκτιμώ ότι πρέπει τη στιγμή που θα μπορέσει η χώρα, ν’ αναθεωρηθούν για να γίνουν δίκαια. Δεν υπάρχει οριζόντιο μέτρο που να είναι δίκαιο.\nΔΗΜΟΣΙΟΓΡΑΦΟΣ: Πολλοί λένε, δηλαδή αξιολογούμε το πρόστιμο ανάλογα με την οικονομική κατάσταση του παραβάτη και δεν αξιολογούμε ο επικίνδυνο της ανθρώπινης ζωής που θα έχει σαν αποτέλεσμα ίσως το θάνατο, την αναπηρία;\nΥΠΟΥΡΓΟΣ: Και τα δύο. Πάμε πάλι, γιατί μάλλον δεν έγινε κατανοητό. Οι παραβάσεις χωρίζονται σε τρεις κατηγορίες για να είναι και εύληπτο από τον πολίτη ποιες παραβιάσεις είναι χαμηλής, μέσης ή υψηλής επικινδυνότητας. Αυτό είναι αυτό που ρωτάει ο συμπολίτης μας και είναι αυτό που επικαλείται ο κ. Ιαβέρης περί θανάτων και όλα τα υπόλοιπα.\nΑπό κει και πέρα, θα έχουμε μια βάση γι’ αυτά τα πρόστιμα, τρεις διαφορετικές βάσεις μάλλον για τις τρεις κατηγορίες παραβάσεων και θα έχουμε προσαυξήσεις που θα έχουν να κάνουν με τα εισοδηματικά κριτήρια των πολιτών. Να δούμε όμως μερικές τομές ακόμη;\nΔΗΜΟΣΙΟΓΡΑΦΟΣ: Ας αφήσουμε για λίγο αυτό, πάμε στο ηλεκτρονικό εισιτήριο. Κύριε Υπουργέ, είναι γεγονός ότι σε όλες τις ευρωπαϊκές χώρες λειτουργεί το ηλεκτρονικό εισιτήριο.\nΥΠΟΥΡΓΟΣ: Όχι σε όλες, αλλά στις περισσότερες.\nΔΗΜΟΣΙΟΓΡΑΦΟΣ: Και με διαφορετικό τρόπο και με άλλες μεθόδους. Εδώ ο μισός πληθυσμός είναι στο λεκανοπέδιο Αττικής, αιφνιδιάστηκε ο κόσμος και θεωρεί και ορισμένα πράγματα παράλογα ή παραλείψεις. Για παράδειγμα, να ξεκινήσουμε με τον ΑΜΚΑ. Τί τον θέλετε τον ΑΜΚΑ και το ζητάτε;\nΥΠΟΥΡΓΟΣ: Κατ’ αρχάς να δούμε πώς έγινε αυτή η διαδικασία, διότι το πρώτο που είχα ζητήσει κι εγώ από τον ΟΑΣΑ είναι να υπάρχει μία ηλεκτρονική εφαρμογή όπως υπάρχει, κι ένα αίτημα να στέλνουμε στους πολίτες ταχυδρομικά τις κάρτες. Αυτό απαγορεύτηκε από την Αρχή Προστασίας Προσωπικών Δεδομένων. Το ΑΜΚΑ έχει να κάνει με την προσωποποιημένη κάρτα, όχι με το ηλεκτρονικό εισιτήριο.\nΔΗΜΟΣΙΟΓΡΑΦΟΣ: Μα πάλι δεν παραβιάζονται τα στοιχεία, τα προσωπικά δεδομένα;\nΔΗΜΟΣΙΟΓΡΑΦΟΣ: Ο ΑΜΚΑ έχει τα πάντα.\nΥΠΟΥΡΓΟΣ: Ο ΑΜΚΑ δεν έχει τα πάντα όταν είναι σε μια βάση. Είναι απλά ένας αριθμός ο οποίος πιστοποιεί ότι είναι ο Γιώργος Παπαδάκης που έχει μια εκπτωτική πολιτική γιατί πληρώνει το Ελληνικό Δημόσιο, το κράτος, είτε το Υπουργείο Εργασίας είτε το Υπουργείο Παιδείας για τους μαθητές..\nΔΗΜΟΣΙΟΓΡΑΦΟΣ: Άρα είναι προσωπικά δεδομένα.\nΥΠΟΥΡΓΟΣ: Όχι, δεν είναι γιατί δεν αποθηκεύονται στη βάση του ΟΑΣΑ, είναι αλλού αποθηκευμένα, στην αρχή που πρέπει να τηρεί τον ΑΜΚΑ. Εμείς μέσω του ΑΜΚΑ, ο ΟΑΣΑ δηλαδή, μπορεί να δει ότι δεν είναι ο Χρήστος Σπίρτζης αυτός που επωφελείται από την επιδότηση την κρατική αλλά είναι ο Γιώργος Παπαδάκης που πραγματικά τη δικαιούται. Και γι’ αυτό υπάρχει ο ΑΜΚΑ.\nΔΗΜΟΣΙΟΓΡΑΦΟΣ: Πάντως σ’ αυτό θα σας δικαιολογήσω εν μέρει γιατί ακόμα και για να κλείσεις εισιτήριο στο γήπεδο σου ζητάνε ΑΜΚΑ.\nΥΠΟΥΡΓΟΣ: Η άλλη λύση θα ήταν να είχα εγώ εισιτήριο ή κάρτα αν θέλετε ενός ανθρώπου ο οποίος είναι με κινητικά προβλήματα ή άνεργος, να επωφελούμαι απ’ αυτό και να μην επωφελούνται οι πραγματικά άνεργοι.\nΔΗΜΟΣΙΟΓΡΑΦΟΣ: Αυτό ισχύει και για τα άτομα με ειδικές ανάγκες, τους άνεργους; Αυτοί πάλι θα βάλουν στο φάκελο τα στοιχεία και θα τους έρθει μια κάρτα ηλεκτρονική…\nΥΠΟΥΡΓΟΣ: Ακριβώς. Τα ίδια στοιχεία είναι για όλους. Μια φωτογραφία, η παλιά κάρτα, ο κωδικός που βγαίνει από την ηλεκτρονική εφαρμογή του δικτύου και το ΑΜΚΑ. Τίποτε άλλο. Και βέβαια τη διεύθυνσή τους και τ’ όνομά τους.\nΔΗΜΟΣΙΟΓΡΑΦΟΣ: Γιατί δεν έχουμε φθηνό ηλεκτρονικό εισιτήριο και έχουμε χάρτινο;\nΥΠΟΥΡΓΟΣ: Δεν έχουμε γιατί δεν υπήρχε άμεση πρόβλεψη απ’ ό,τι γνωρίζω στον ανάδοχο, για το εισιτήριο του 1,40. Αυτό θα υπάρχει όταν τέλος του μήνα δε θα έχουμε χάρτινα εισιτήρια.\nΔΗΜΟΣΙΟΓΡΑΦΟΣ: Γιατί ξέρετε, ο άλλος αν θέλει να πάρει ηλεκτρονικό μπορεί να πάρει των 5 ή των 10 μετακινήσεων.\nΥΠΟΥΡΓΟΣ: Αν θέλει σήμερα να πάρει ένα εισιτήριο παίρνει χάρτινο, όταν ξεκινήσει μόνο η εφαρμογή του ηλεκτρονικού θα υπάρχει 1,40, 0,60, ό,τι υπάρχει σήμερα..\nΔΗΜΟΣΙΟΓΡΑΦΟΣ: Είναι οι άνθρωποι που έρχονται από την επαρχία. Ξέρετε, είναι πολλοί από την επαρχία, που έρχονται περιστασιακά, μια φορά και λέει αυτός ο άνθρωπος, «θα έρθω εγώ στην Αθήνα, θα πάω να δώσω 10 ευρώ;».\nΥΠΟΥΡΓΟΣ: Ξέρετε τι γίνεται; Υπάρχουν πάρα πολλές φορές ειδήσεις fake όπως λέμε, ψεύτικες, για να χτυπήσουν μια συγκεκριμένη δράση ή πολιτική. Δεν ισχύουν αυτά τα πράγματα.\nΔΗΜΟΣΙΟΓΡΑΦΟΣ: Οι αντιδράσεις ήταν από μέσα όμως, μέσα από τους υπαλλήλους.\nΥΠΟΥΡΓΟΣ: Μα είπα εγώ ότι ήταν απ’ έξω μόνο;\nΔΗΜΟΣΙΟΓΡΑΦΟΣ: Δεν ήταν δημιουργία δική μας.\nΥΠΟΥΡΓΟΣ: Ήταν κι από μέσα γιατί υπάρχουν πολλές σκοπιμότητες μέσα κι έξω και θα ήθελα με την ευκαιρία, για να μη δημιουργούνται και λάθος εντυπώσεις, να ευχαριστήσω τους υπαλλήλους της ΣΤΑΣΥ, γιατί η συντριπτική πλειοψηφία και των Σωματείων έχει στηρίξει αυτή την εφαρμογή και τις ευεργετικές συνέπειες που θα έχει και για την κοινωνία και για την κοινωνική πολιτική που θα μπορέσουμε μελλοντικά ν’ ασκήσουμε.\nΚαι το «μελλοντικά» δεν είναι μετά από δέκα χρόνια, είναι άμεσα. Θα δούμε δηλαδή τους επόμενους μήνες μετά τη πλήρη εφαρμογή του ηλεκτρονικού εισιτηρίου, πόσα περισσότερα έσοδα θα έχουν αυτοί οι Οργανισμοί και τί κοινωνική πολιτική θα μπορούν ν’ ασκήσουν περαιτέρω από αυτήν που ασκούν σήμερα.\nΥΠΟΥΡΓΟΣ: Τα θετικά της ηλεκτρονικής κάρτας του ηλεκτρονικού εισιτηρίου είναι αυτά: Ότι θα έχουμε πλέον το εργαλείο να αλλάξουμε τελείως την τιμολογιακή πολιτική, να γίνει ανάλογα με την απόσταση που διανύεις και όχι με το χρόνο που έχουμε σήμερα.\nΌπως θα έχουμε το πλεονέκτημα την ίδια κάρτα να την χρησιμοποιεί κανείς στον Προαστιακό, στον ΟΑΣΘ στη Θεσσαλονίκη, έκανα μια συζήτηση με την Υπουργό Πολιτισμού χτες ώστε να είναι συμβατές οι κάρτες και για τα Μουσεία και να μπορούμε να έχουμε τουριστικά πακέτα που να μπορεί κάποιος να το χρησιμοποιεί και στις αστικές συγκοινωνίες.\nΔΗΜΟΣΙΟΓΡΑΦΟΣ: Τώρα είναι τυπικό το θέμα αλλά προσέξτε, δε θα πρέπει να πρωτοκολλείται η αίτηση, τα στοιχεία τα οποία δίνει ένας πολίτης; Δίνει σημαντικά του στοιχεία.\nΥΠΟΥΡΓΟΣ: Δε χρειάζεται.\nΔΗΜΟΣΙΟΓΡΑΦΟΣ: Ναι, αλλά εγώ πώς θα έχω απόδειξη ότι έχει πάρει ο Παπαδάκης τα στοιχεία μου;\nΥΠΟΥΡΓΟΣ: Έχει ανοίξει βιβλίο σε κάθε σταθμό όταν αφήνεις το φάκελο, καταγράφεται τ’ ονοματεπώνυμό σου και μόνο αυτό και πάνω στο φάκελο οι πολίτες πρέπει να έχουν τ’ ονοματεπώνυμό τους και τη διεύθυνσή τους. Αλλά θέλω να κάνω μια συζήτηση γι’ αυτό που είπατε, φακέλωμα.\nΌταν η Αρχή Προστασίας Προσωπικών Δεδομένων δε μας άφησε καν να ταχυδρομήσουμε τις κάρτες για να μην υπάρχει ηλεκτρονική βάση που συσχετίζει τα ονόματα με τις διευθύνσεις κατοικίας, όταν δουλέψαμε μαζί με την Αρχή ώστε να μη συνδέονται οι κάρτες, ο αριθμός της κάρτας με τη διαδρομή που θ’ ακολουθήσει κάποιος πολίτης για να προστατευθούν τα συνταγματικά δικαιώματα του κάθε πολίτη, μη λέμε για φακέλωμα.\nΕγώ καλώ οποιονδήποτε θέλει να δει, είτε είναι πολιτική κίνηση είτε μέσο, ή πολίτης, να δει ότι δεν τηρείται κανένα αρχείο φακελώματος ή τέτοιας λογικής σε αστικές συγκοινωνίες.\nΔΗΜΟΣΙΟΓΡΑΦΟΣ: Πάντως κ. Υπουργέ μ’ αιφνιδιάζετε, περίμενα ότι θα πείτε κάτι άλλο, ότι σε αυτό τον τόπο είμαστε όλοι φακελωμένοι οπότε μην ανησυχείτε.\nΥΠΟΥΡΓΟΣ: Να σας πω, ότι δε μπορεί να υπάρχουν δυο μέτρα και δυο σταθμά σε σχέση με την προστασία των προσωπικών δεδομένων. Όταν δηλαδή το Ελληνικό Δημόσιο και οι αστικές συγκοινωνίες κάνουν μία τόσο μεγάλη εφαρμογή που αφορά εκατομμύρια κόσμο και εκατομμύρια συναλλαγές καθημερινά, ή θα ισχύει και εκεί και στο τραπεζικό σύστημα, και στις εταιρείες κινητής τηλεφωνίας σε μεγάλο εύρος, που γίνεται εμπόριο προσωπικών δεδομένων…\nΔΗΜΟΣΙΟΓΡΑΦΟΣ: Κύριε Υπουργέ, ένα μεγάλο ζητούμενο είναι πώς θα προστατευθούν αυτά τα μηχανήματα. Είχαμε τεράστια προβλήματα με διάφορες συμμορίες ανθρώπων που πηγαίναν με βαριοπούλες και τα σπάγανε. Αυτό θα συνεχιστεί; Διότι τότε είναι δώρο άδωρο το ηλεκτρονικό εισιτήριο.\nΥΠΟΥΡΓΟΣ: Έχουμε μια στενή συνεργασία με το Υπουργείο Προστασίας του Πολίτη, προκειμένου η Ελληνική Αστυνομία με σύμβαση με τις αστικές συγκοινωνίες να φυλάει τους σταθμούς του μετρό, από κει και πέρα πιστεύω ότι θα μειωθούν δραματικά τέτοιες δράσεις, όταν το ηλεκτρονικό εισιτήριο πραγματικά έρθει στη ζωή μας μόνιμα. Διότι ένα μεγάλο μέρος μπορεί, ως πιθανότητα το λέω, να μην έχει να κάνει μ’ αυτό που παρουσιάζεται.\nΓια την πολιτική που ασκούν οι ΗΠΑ με αφορμή το ταξίδι του πρωθυπουργού κ. Αλέξη Τσίπρα\nΔΗΜΟΣΙΟΓΡΑΦΟΣ: Απ’ ό,τι είδα, η «Αυγή» δεν έχει κεντρικό θέμα την επίσκεψη του Πρωθυπουργού στην Αμερική, έχει την απόφαση για την Ηριάννα. Το θέμα της Ηριάννας το έχουν ανεβάσει πάρα πολύ.\nΥΠΟΥΡΓΟΣ: Δεν είναι αυτό, το θέμα της Ηριάννας είναι ένα θέμα κοινωνικό και λειτουργίας της Δικαιοσύνης που είναι πολύ σημαντικό.\nΔΗΜΟΣΙΟΓΡΑΦΟΣ: Σε ό,τι αφορά τον πήχη για την Αμερική που λέγαμε..\nΥΠΟΥΡΓΟΣ: Ακούστηκαν πάρα πολλά. Κατ’ αρχάς το θέμα της πολιτικής των ΗΠΑ: Δε νομίζω ότι έχουμε στη διεθνή και πολιτική και οικονομική σκηνή τα ίδια χαρακτηριστικά που είχε η Αμερική στη δεκαετία του ’70 και του ’80 με σήμερα. Υπάρχουν πολύ πιο συντηρητικές δυνάμεις, τουλάχιστον στον οικονομικό τομέα, από την πολιτική που ασκούν οι ΗΠΑ, που έχουν φέρει την Ευρώπη και όχι μόνο την Ευρώπη στην κατάσταση που είναι.\nΆρα, τί θέλω να πω μ’ αυτό: Θέλω να πω, ότι υπάρχουν δυνάμεις πολύ πιο συντηρητικές που τουλάχιστον τη δική μας χώρα με τις πολιτικές που έχουν ασκήσει κ. Παπαδάκη, την έχουν φέρει σ’ αυτή την κατάσταση. Κι όχι μόνο τη δική μας χώρα, εκτός από τα στρεβλά που είχαμε εμείς και όλη τη Νότια Ευρώπη και όχι μόνο. Τ’ αποτελέσματα αυτής της πολιτικής είναι ν’ αναπτύσσονται ακροδεξιά σχήματα σε όλο τον πλανήτη και κυρίως στην Ευρώπη. Και τα βλέπουμε. Και στη δική μας χώρα και στην επιτυχία που είχαν δυνάμεις στη Γερμανία και στην Αυστρία και παντού.\nΆρα το ν’ αναθεωρείς και να έχεις άλλες συμμαχίες όταν αλλάζουν τόσο πολύ και τα διεθνή χαρακτηριστικά και η οικονομική πολιτική και τα γεωπολιτικά, είναι ένα θέμα το οποίο δεν έχει να κάνει μόνο με το ρεαλισμό, έχει να κάνει και με πραγματικές καταστάσεις..\nΔΗΜΟΣΙΟΓΡΑΦΟΣ: Όταν ακούς πολλά μπράβο από τη Λαγκάρντ ή από τον Ντάισελμπλουμ, να κρατάς μικρό καλάθι.\nΔε σας ενόχλησε πάνω σ’ αυτό;\nΥΠΟΥΡΓΟΣ: Τί να σας πω τώρα; Άλλοι έφεραν το Διεθνές Νομισματικό Ταμείο στη χώρα, άλλοι έβαλαν το Διεθνές Νομισματικό Ταμείο μέσα στην Ευρώπη, άλλοι έβαλαν τη χώρα ν’ ακολουθεί αυτά που επιβάλλουν οι δανειστές και τώρα θα κληθούμε ν’ απολογηθούμε και γι’ αυτό εμείς.\nΔΗΜΟΣΙΟΓΡΑΦΟΣ: Μα κι εσείς τώρα κυβερνάτε 2,5 χρόνια, δηλαδή μπορούσατε να είχατε αλλάξει και κάποια πράγματα..\nΥΠΟΥΡΓΟΣ: Βεβαίως, θ’ αλλάξουμε όταν «απελευθερωθεί» η χώρα, εντός ή και εκτός εισαγωγικών, τον Αύγουστο που μ’ επιτυχία θα τελειώσει το πρόγραμμα και θα πάμε σε άλλα νερά.\nΔΗΜΟΣΙΟΓΡΑΦΟΣ: Είναι γνωστό ότι κατά τη διάρκεια των φοιτητικών σας χρόνων ήσασταν κοντά στο ΠΑΣΟΚ.\nΥΠΟΥΡΓΟΣ: Όχι κοντά, ήμουν μέλος του ΠΑΣΟΚ.\nΔΗΜΟΣΙΟΓΡΑΦΟΣ: Και λέτε τώρα «μα οι προηγούμενοι φταίνε για την κατάσταση την οποία δημιούργησαν», έχετε τύψεις ή αναγνωρίζετε κι εσείς ένα ποσοστό ευθύνης; Γιατί ήσασταν και στέλεχος δεν ήσασταν ένα απλό μέλος του ΠΑΣΟΚ.\nΥΠΟΥΡΓΟΣ: Να τα πιάσουμε ένα – ένα επειδή κάνετε προσωπική ερώτηση.\nΔΗΜΟΣΙΟΓΡΑΦΟΣ: Είναι ερώτηση την οποία ξέρετε πόσα χρόνια ξέρω τον κ. Σπίρτζη; Χρόνια και ίσως περίμενε να μη του κάνω αυτή την ερώτηση. Αλλά αν δεν κάνω αυτή την ερώτηση, είμαι υπεύθυνος απέναντι και στον κόσμο που μας βλέπει, αλλά και απέναντι και στον ίδιο. Άρα πρώην ΠΑΣΟΚ και κατηγορείτε το ΠΑΣΟΚ ότι είναι ένα από τα Κόμματα που έφεραν την Ελλάδα σε αυτή την κατάσταση.\nΥΠΟΥΡΓΟΣ: Να τα δούμε ένα – ένα κ. Παπαδάκη. Κατ’ αρχάς το 70% της χώρας έχει περάσει από το ΠΑΣΟΚ μπορεί και λίγο παραπάνω. Το δεύτερο είναι ότι δεν υπήρξα ποτέ διορισμένο στέλεχος του ΠΑΣΟΚ πουθενά, ούτε βουλευτής ήμουν ούτε σε Οργανισμό Διοικητής, ούτε καν μέλος Διοικητικού Συμβουλίου.\nΔΗΜΟΣΙΟΓΡΑΦΟΣ: Αυτό είναι αλήθεια. Αλλά στέλεχος ήσασταν.\nΥΠΟΥΡΓΟΣ: Το λέω, γιατί πολλές δυνάμεις θέλουν να τα ισοπεδώσουν όλα.\nΥΠΟΥΡΓΟΣ: Το τρίτο θέμα είναι το εξής: μετακινήθηκε το ΠΑΣΟΚ από τον πυρήνα και της πολιτικής και της ιδεολογίας του ή όχι; Η δική μου η εκτίμηση είναι από το ’10 κα μετά πήρε οριστικό διαζύγιο με αυτό που πρέσβευε πολιτικά και ιδεολογικά το ΠΑΣΟΚ. Μπορεί να το είχε πάρει και νωρίτερα, αλλά το ’10 αυτό αναδείχθηκε και αργότερα αποδείχθηκε κιόλας αυτό.\nΔΗΜΟΣΙΟΓΡΑΦΟΣ: Δεν φύγατε εσείς από το ΠΑΣΟΚ, έφυγε το ΠΑΣΟΚ από εσάς μου λέτε.\nΥΠΟΥΡΓΟΣ: Εμείς πάντως από την πολιτική ιδεολογία μας δεν φύγαμε. Δεν φέραμε το Διεθνές Νομισματικό Ταμείο στη χώρα, δε μετακινήθηκε η ιδεολογία μας από το Σοσιαλισμό στη Δεξιά Σοσιαλδημοκρατία.\nPreviousPrevious post:HΧΗΤΙΚΟ – Η συνέντευξη στο Ραδιόφωνο 24/7NextNext post:HXΗΤΙΚΟ – Η συνέντευξη Στο Κόκκινο


Γιατί τρώμε περισσότερο τον χειμώνα; - ΑΓΟΡΑ ΟΜΟΡΦΙΑΣ\nHome / Υγεία Ομορφιά Διατροφή / Slider / Γιατί τρώμε περισσότερο τον χειμώνα;\nΗ τάση του ανθρώπου να τρώει περισσότερο κατά τη διάρκεια του χειμώνα ενδεχομένως... να οφείλεται σε εξελικτικούς λόγους, υποστηρίζουν βρετανοί ερευνητές σε άρθρο που δημοσιεύεται στο επιστημονικό έντυπο Proceedings of the Royal Society B.Ερευνητές του Πανεπιστημίου του Έξετερ υποστηρίζουν ότι οι άνθρωποι ανέπτυξαν μια φυσική τάση να τρώνε περισσότερο χωρίς όμως έναν αντίστοιχο μηχανισμό ελέγχου, ώστε να προλαμβάνουν τα περιττά κιλά ή την παχυσαρκία. Ο Δρ Άντριου Χιγκινσον, επικεφαλής ερευνητής, εξηγεί ότι «εκεί ακριβώς αποδίδεται και το γεγονός ότι τα περιττά κιλά δεν ήταν απειλή για τηνεπιβίωση των προγόνων μας, ενώ η έλλειψη βάρους αντιθέτως έθετε σε κίνδυνο τη ζωή τους. Και η πίεση να διατηρήσουν περισσότερο σωματικόλίπος τον χειμώνα ήταν μεγαλύτερη, όταν δηλαδή είχαν πρόβλημα να βρουν τροφή». Οι ερευνητές χρησιμοποίησαν ένα υπολογιστικό μοντέλο για να προβλέψουν πόσο λίπος θα πρέπει να αποθηκεύουν οι άνθρωποι και άλλα θηλαστικά. Και διαπίστωσαν ότι, τόσο τα ζώα όσο και οι άνθρωποι τείνουν να παίρνουν βάρος όταν είναι δυσκολότερο να βρουν τροφή. «Η αποθήκευση λίπους είναι μια ασφαλιστική δικλείδα έναντι του κινδύνου της αποτυχίας εύρεσης τροφής, που για τους ανθρώπους της προ-βιομηχανικής εποχής ήταν πιθανότερο τον χειμώνα. Συνεπώς, η δίαιτα τον χειμώνα είναι η χειρότερη επιλογή» αναφέρεται στα συμπεράσματα της μελέτης. Και ο Δρ Χιγκινσον συμπληρώνει ότι «θα περιμέναμε η διαδικασία της εξέλιξης του ανθρώπινου είδους να μας έχει χαρίσει την ικανότητα να συνειδητοποιούμε πότε έχουμε φάει αρκετά, αλλά αντιθέτως έχουμε κακό έλεγχο στη θέα του φαγητού. Επειδή το φαγητό σήμερα έχει τόση ζάχαρη και βελτιωτικά γεύσης, που το δέλεαρ για τον άνθρωπο να το φάει είναι μεγαλύτερο από οποιονδήποτε αδύναμο εξελικτικό μηχανισμό ελέγχου της επιθυμίας για φαγητό».\nΓιατί τρώμε περισσότερο τον χειμώνα; Reviewed by senariografos on 9:50 π.μ. Rating: 5


Η αλήθεια για τα UFO θα μείνει θαμμένη τώρα που η Χίλαρι Κλίντον απέτυχε να μπει στον Λευκό Οίκο; [Βίντεο] - ΑΠΟΚΑΛΥΨΗ\nΗ αλήθεια για τα UFO θα μείνει θαμμένη τώρα που η Χίλαρι Κλίντον απέτυχε να μπει στον Λευκό Οίκο; [Βίντεο]\nΟι κυνηγοί εξωγήινων που αναζητούν την αλήθεια τους θρηνεί το γεγονός ότι η Χίλαρι Κλίντον δεν έγινε η πρώτη γυναίκα πρόεδρος των ΗΠΑ … και συνεπώς δεν θα μπορέσει να ανοίξει τα διαβαθμισμένα αρχεία UFO, όπως είχε υποσχεθεί.\nΗ κ Κλίντον είχε φλερτάρει με τη λεγόμενη αποκάλυψη εξωγήινων στο παρελθόν, αφού ήταν πρόθυμη να απελευθερώσει όλα τα άκρως απόρρητα αρχεία που κατέχονται από την κυβέρνηση των ΗΠΑ για το θέμα των εξωγήινων και των UFO.\nΗ δέσμευσή της παρακολουθήθηκε στενά από την Ερευνητική Ομάδα Paradigm, μια οργάνωση εκστρατείας που έχει συσταθεί από τον λομπίστα Steve Bassett, για το θέμα των UFO στις ΗΠΑ.\nΟ κ Bassett έχει ζητήσει να δοθεί ένα τέλος σε μια υποτιθέμενη «αλήθεια» για τα UFO, που οι λάτρεις πιστεύουν ότι τέθηκε σε εφαρμογή από την παγκόσμια κυβέρνηση για να κρύψουν την αλήθεια για τους εξωγήινους που επισκέπτονται τη Γη μετά από το περίφημο περιστατικό του Roswell το 1947 στο Νέο Μεξικό.\nΑλλά, τώρα ο κ Bassett ελπίζει ότι η Χίλαρι Κλίντον και ο Podesta μπορούν ακόμα να επηρεάσουν το νυν Πρόεδρο Μπαράκ Ομπάμα να αποκαλύψει τα αρχεία, και να αποκαλύψει την αλήθεια πριν από την αποχώρησή του τον Ιανουάριο.\nΜια δήλωση στην ιστοσελίδα της PRG αναφέρει: «Υπάρχουν ακόμα 70 ημέρες για να πείσουν η Κλίντον και ο John Podesta τον Πρόεδρο Ομπάμα σε μία ενημέρωση για την αλήθεια σχετικά με το θέμα των εξωγήινων και των UFO»


Είναι Αναπληρώτρια Καθηγήτρια της Ιστορίας και Κριτικής της Λογοτεχνίας στην ΑΣΚΤ, όπου από το 1988 δίδαξε αγγλική γλώσσα και ορολογία των εικαστικών τεχνών και συγκριτική λογοτεχνία από το ακαδημαϊκό έτος 2006-2007. Έχει διδάξει αγγλική γλώσσα και ορολογία των ανθρωπιστικών επιστημών στη Φιλοσοφική Σχολή του Πανεπιστημίου Κρήτης (1983-1988) και νεοελληνική λογοτεχνία σε προπτυχιακό και μεταπτυχιακό επίπεδο στο Πανεπιστήμιο Κύπρου (χειμερινό εξάμηνο 2001-2002) ως επισκέπτρια καθηγήτρια. Από το ακαδημαϊκό έτος 2008-2009 διδάσκει Ευρωπαϊκή λογοτεχνία, καθώς και Συγκριτική τέχνη και λογοτεχνία στο Τμήμα Θεωρίας και Ιστορίας της τέχνης. Το εαρινό εξάμηνο του 2015-2016 συνεργάστηκε με το μεταπτυχιακό πρόγραμμα του Παιδαγωγικού Τμήματος της Αθήνας, το χειμερινό εξάμηνο του 2016-20017 με το διατμηματικό μεταπτυχιακό πρόγραμμα Μετάφραση-Μεταφρασεολογία του ΕΚΠΑ (Τμήματα Αγγλικής-Γαλλικής-Γερμανικής Γλώσσας και Φιλολογίας), ενώ το εαρινό εξάμηνο του 2017-2018 διδάσκει στο μεταπτυχιακό πρόγραμμα «Ελληνογαλλικές Σπουδές στη Λογοτεχνία, τον Πολιτισμό και τη Μετάφραση» του Τμήματος Γαλλικής γλώσσας και φιλολογίας του ανωτέρω Ιδρύματος.\nΏρες γραφείου: Τρίτη 13:00-15:00 κατόπιν συνεννόησης μέσω e-mail\nΟ Ανδρέας Γιακουμακάτος γεννήθηκε στον Πειραιά και είναι Καθηγητής Ιστορίας, Κριτικής Ανάλυσης και Θεωρίας της Αρχιτεκτονικής. Σπούδασε μουσική στο Εθνικό Ωδείο Αθηνών και στην Κρατική Ακαδημία «Luigi Cherubini» της Φλωρεντίας. Φοίτησε στις αρχιτεκτονικές σχολές της Φλωρεντίας και της Βενετίας και εκπόνησε τη διδακτορική διατριβή του στο Τμήμα Αρχιτεκτόνων του ΑΠΘ.\nΑνέπτυξε ερευνητική δραστηριότητα και δίδαξε ιστορία της αρχιτεκτονικής στη Σχολή Αρχιτεκτόνων του Πανεπιστημίου Φλωρεντίας από το 1981 ως το 2001. Στη συνέχεια δίδαξε ιστορία και θεωρία της αρχιτεκτονικής ως μέλος ΔΕΠ του Τμήματος Αρχιτεκτόνων του Αριστοτελείου Πανεπιστημίου Θεσσαλονίκης, ενώ διατέλεσε συντονιστής του μεταπτυχιακού προγράμματος Μουσειολογίας του ΑΠΘ. Παράλληλα και από την έναρξη λειτουργίας του Τμήματος Θεωρίας και Ιστορίας της Τέχνης της Ανωτάτης Σχολής Καλών Τεχνών, το 2006, δίδαξε ιστορία και θεωρία της αρχιτεκτονικής με αντικείμενο από την Αναγέννηση ως τη σύγχρονη εποχή. Το 2010 εξελέγη καθηγητής Ιστορίας, κριτικής ανάλυσης και θεωρίας της Αρχιτεκτονικής στην ΑΣΚΤ.\nΣτα μέσα της δεκαετίας του 1980 ίδρυσε και διηύθυνε στη Φλωρεντία τον εκδοτικό οίκο «Aletheia», με αντικείμενο τον νεοελληνικό πολιτισμό. Το 1986 υπήρξε σύμβουλος της Μελίνας Μερκούρη για την πραγματοποίηση της Φλωρεντίας Πολιτιστικής Πρωτεύουσας της Ευρώπης. Έχει συνεργαστεί με τη μεγάλη Enciclopedia Italiana Treccani για θέματα αρχιτεκτονικής και τέχνης. Έχει μεταφράσει και επιμεληθεί βιβλία από τα ελληνικά στα ιταλικά και αντιστρόφως. H μετάφραση του βιβλίου Το μέλλον του ‘κλασικού’ του Salvatore Settis (εκδόσεις Νεφέλη, 2006), απέσπασε το βραβείο του Υπουργείου Εξωτερικών της Ιταλίας (2008). Είναι μέλος της Associazione Nazionale di Studi Neogreci.\nΑπό το 1982 είναι συνεργάτης και ειδικός σύμβουλος των επιθεωρήσεων «Αρχιτεκτονικά Θέματα» και «Θέματα Χώρου + Τεχνών» και από το 1987 συνεργάτης της εφημερίδας «Το Βήμα» για ζητήματα αρχιτεκτονικής και πολιτισμού. Διατέλεσε ιδρυτής και πρώτος συντονιστής της ελληνικής ομάδας του Docomomo, επίτροπος της Ελλάδας στη Μπιενάλε Αρχιτεκτονικής της Βενετίας (μονογραφική συμμετοχή Κυριάκου Κρόκου) και διευθυντής του Ελληνικού Ινστιτούτου Αρχιτεκτονικής του οποίου υπήρξε ιδρυτικό μέλος. Το 1993 συνεργάστηκε με τον μουσικολόγο Απόστολο Κώστιο για την πραγματοποίηση της έκθεσης Δημήτρη Μητρόπουλου στο Θεατρικό Μουσείο της Σκάλας του Μιλάνου. Έχει συνεργαστεί με πολλούς ελληνικούς δημόσιους φορείς καθώς και με πλειάδα ξένων μορφωτικών ινστιτούτων και πρεσβειών στην Αθήνα, για την υλοποίηση πολιτισμικών γεγονότων, διαλέξεων και εκθέσεων αρχιτεκτονικής (Μέγαρο Μουσικής Αθηνών, Αρχαιολογικό Μουσείο Θεσσαλονίκης, Μουσείο Μπενάκη, Ινστιτούτο Goethe Αθηνών κ.λπ.).\nΤο 2005 ο Πρόεδρος της Ιταλικής Δημοκρατίας Carlo Azeglio Ciampi τού απένειμε τον τίτλο του Ιππότη της Ιταλικής Δημοκρατίας για τη διακρατική προσφορά του στο χώρο της παιδείας και του πολιτισμού. Το 2007 ανέπτυξε ερευνητική δραστηριότητα στο Βερολίνο, με υποτροφία του γερμανικού κράτους. Το 2008 δίδαξε, ως επισκέπτης καθηγητής, στο διδακτορικό πρόγραμμα της Σχολής Αρχιτεκτόνων της Βαρκελώνης. Από το 2010 συνεργάζεται με το GEIDAI (Tokyo University of the Arts) όπου διδάσκει και αναπτύσσει επιτόπια έρευνα για την ιαπωνική αρχιτεκτονική. Από το 2012 διδάσκει περιοδικά στο Πολυτεχνείο του Μιλάνου. Το 2018 θα διδάξει στο μεταπτυχιακό πρόγραμμα σχεδιασμού σε ιστορικά κέντρα της Σχολής Αρχιτεκτόνων του Πανεπιστημίου Federico II της Νάπολης.\nΒιβλία του έχουν δημοσιευτεί από το Μορφωτικό Ίδρυμα της Εθνικής Τράπεζας και από τις εκδόσεις Modulo, Νεφέλη, Libro, Καστανιώτης, Gutenberg, Καπόν, εκδόσεις Κτίριο. Οι δημοσιεύσεις του (βιβλία, ανακοινώσεις σε συνέδρια, άρθρα και κατάλογοι εκθέσεων στα ελληνικά και σε άλλες ευρωπαϊκές γλώσσες) υπερβαίνουν τις 400.\nΣήμερα είναι τακτικό μέλος του Κεντρικού Συμβουλίου Νεωτέρων Μνημείων του Υπουργείου Πολιτισμού.\nΏρες γραφείου: Δευτέρα 17:00 – 19:00 κατόπιν συνεννόησης μέσω e-mail\nΟ Νίκος Δασκαλοθανάσης είναι Καθηγητής Ιστορίας της Μοντέρνας και Σύγχρονης Τέχνης στο Τμήμα Θεωρίας και Ιστορίας της Τέχνης της Ανωτάτης Σχολής Καλών Τεχνών. Έχει δημοσιεύσει, μεταξύ άλλων, μια μονογραφία για τον Giorgio de Chirico (Η ζωγραφική του Giorgio de Chirico: η άρθρωση του μεταφυσικού χώρου, Αθήνα, εκδόσεις Opera/Critica, 2001), ένα βιβλίο για τον ιστορικό ρόλο του καλλιτέχνη (Ο καλλιτέχνης ως ιστορικό υποκείμενο: από τον 19ο στον 21ο αιώνα, Αθήνα, εκδόσεις Άγρα, 2004), μια μελέτη για την πρώιμη συγκρότηση της ιστορίας της τέχνης στην Ευρώπη (Ιστορία της τέχνης: η γέννηση μιας νέας επιστήμης: από τον 19ο στον 21ο αιώνα, Αθήνα, εκδόσεις Άγρα, 2013) και μια συλλογή κειμένων του (Restitutions. 14 κείμενα ιστορίας της τέχνης, Αθήνα, εκδόσεις futura, 2015). Έχει την ευθύνη της περιοδικής έκδοσης Ιστορία της τέχνης (εκδόσεις futura).\nΏρες γραφείου: Πέμπτη 17:00-19:00 κατόπιν συνεννόησης μέσω e-mail\nΗ Δρ. Άντα (Αντωνία) Διάλλα είναι Αναπληρώτρια Καθηγήτρια Ευρωπαϊκής Ιστορίας στο Τμήμα Θεωρίας και Ιστορίας της Τέχνης της Ανωτάτης Σχολής Καλών Τεχνών και από το Μάρτιο του 2017 Πρόεδρος του ίδιου Τμήματος. Διδάσκει επίσης στο ΠΜΣ “Εικαστικές Τέχνες” του Εικαστικού Τμήματος της ΑΣΚΤ καθώς και στο ΠΜΣ του Τμήματος Θεωρίας και Κριτικής της Τέχνης. Διδάσκει, ακόμη, Ευρωπαϊκή Ιστορία στο Ελληνικό Ανοικτό Πανεπιστήμιο. Στο παρελθόν έχει διδάξει Ιστορία της Ευρώπης, της Ανατολικής Ευρώπης και της Ρωσίας κατά το 19ο αιώνα στα Πανεπιστήμια της Κρήτης και της Θεσσαλίας. Από το 2004 έως το 2009 υπήρξε διευθύντρια του Ιστορικού Αρχείου του Πανεπιστημίου Αθηνών. Τα επιστημονικά της ενδιαφέροντα επικεντρώνονται στην Ιστορία της Ρωσίας και της Ευρώπης κατά το 19ο και 20ό αιώνα (με έμφαση στη Διεθνική Ιστορία, την Αυτοκρατορία και τον Εθνικισμό), την Ιστορία των Ανθρωπιστικών Επεμβάσεων και του Ανθρωπισμού κατά το 19ο αιώνα και την Ιστορία της Ιστοριογραφίας.\nΏρες γραφείου: Τετάρτη 13:00 – 15:00 κατόπιν συνεννόησης μέσω e-mail


Παρουσία του υπουργού Πολιτισμού «το πρώτο άνοιγμα» του νέου Αρχαιολογικού Μουσείου Χανίων | eReportaz\nΠαρουσία του υπουργού Πολιτισμού «το πρώτο άνοιγμα» του νέου Αρχαιολογικού Μουσείου Χανίων\nΤην δέσμευση για ένταξη στην νέα προγραμματική περίοδο του ΕΣΠΑ του έργου για την μόνιμη εγκατάσταση και μεταφορά του αρχαιολογικού υλικού που υπάρχει στο Αρχαιολογικό Μουσείο Χανίων, στο νέο μουσείο το οποίο και επισκέφθηκε σήμερα, ανέλαβε από τα Χανιά ο υπουργός Πολιτισμού Αριστείδης Μπαλτάς.\nΟ υπουργός παρέστη στα εγκαίνια της προσωρινής περιοδικής έκθεσης με θέμα. «Το Αρχαιολογικό Μουσείο Χανίων από τον 19ο αιώνα στον 21ο αιώνα , μια περιπετειώδης πορεία στο χώρο και το χρόνο», που αποτελεί ουσιαστικά και το «πρώτο άνοιγμα» του μουσείου στην τοπική κοινωνία.\n«Το να εγκαινιάζεις ένα μουσείο είναι σαν να ανοίγει μια διπλή πόρτα, μια πόρτα προς το παρελθόν με αυτά που παρουσιάζει το μουσείο, αλλά και μια πόρτα προς το μέλλον», ανέφερε ο κ. Μπαλτάς επισημαίνοντας ότι σύντομα το νέο μουσείο θα λειτουργεί ως ένα πλήρες μουσείο σε μια περιοχή όπως τα Χανιά, τα οποία, όπως σημείωσε «είναι μία από τις κοιτίδες του ελληνικού πολιτισμού, κέντρο επισκέψεων ελλήνων και ξένων τουριστών».


Εκπαιδευτικός Άννα Σαλιάγα: "Πώς οι μαθητές θα νιώσουν υπερήφανοι που γεννήθηκαν Έλληνες;" — Stilida.com\nΔημοσιεύτηκε 23 Μαρ 2021, 13:32 / ΕΚΠΑΙΔΕΥΣΗ\nΤην παρακάτω επιστολή μας έστειλε η εκπαιδευτικός του Γυμνασίου και Λυκείου Στυλίδας κα Άννα Σαλιάγα\nΕορτασμός για την επέτειο των 200 χρόνων από την Ελληνική Επανάσταση στα σχολεία….\nΑύριο ξημερώνει μια γιορτή ορόσημο για την Ελλάδα. Κάθε χρόνο τα σχολεία μας ετοίμαζαν από καιρό και παρουσίαζαν τα γεγονότα της Επανάστασης, τραγουδούσαν δημοτικά τραγούδια τα οποία τότε έδιναν δύναμη στους αγωνιστές της ελευθεριάς και χόρευαν παραδοσιακούς χορούς.\nΦέτος υπάρχει η ανάγκη προφύλαξης της υγείας μας και τα σχολεία είναι κλειστά δια ζώσης. Σύμφωνα με τo Mail του υπουργείου παιδείας, οι εκδηλώσεις είτε λαμβάνουν χώρα δια ζώσης στα ειδικά σχολεία, είτε διαδικτυακά θα έχουν διάρκεια τουλάχιστον δύο (2) διδακτικών ωρών.\nΚαι αναρωτιέμαι ως εκπαιδευτικός που αύριο θα κάνει διαδικτυακά την γιορτή για το σχολείο της, γιατί δεν μερίμνησε το υπουργείο παιδείας, το υπουργείο πολιτισμού να στείλει υλικό ή ακόμα ποιο εύκολα συνδέσμους(link) στο διαδίκτυο από όλα αυτά που έχουν ετοιμαστεί για να γιορτάσει η χώρα την επέτειο των 200χρόνων..\nΓιατί τα παιδιά από το δημοτικό μέχρι το λύκειο να μην έχουν την ευκαιρία αφού δεν θα πραγματοποιηθεί μάθημα να δουν κάτι διαφορετικό;\nΌλα αυτά τα χρήματα, που σίγουρα είναι πολλά, για να γίνουν όλοι αυτοί οι εορτασμοί είναι για να τους απολαύσουν μόνο οι πολιτικοί που θα αλληλοσυγχαίρονται μεταξύ τους για το θεσπέσιο έργο, προσφορά στον Ελληνικό λαό;\nΠώς οι μαθητές θα νιώσουν υπερήφανοι που γεννήθηκαν Έλληνες; Πώς θα δουν ότι αυτή η χώρα δεν έχει μόνο γενναίους προγόνους αλλά και σύγχρονους επιστήμονες που ετοίμασαν ιστορικά και τεχνολογικά ένα υπερθέαμα; Πώς θα θελήσουν να μιμηθούν αυτούς που μελέτησαν, σπούδασαν, κοπίασαν για να ετοιμάσουν ένα άρτιο αποτέλεσμα για τους πολίτες της χώρας;\nΓια άλλη μια φορά, μια τόσο σημαδιακή μέρα και η παιδεία χάνει πολλά… Γιατί;;;\nΕκπαιδευτικός Β/θμιας εκπαίδευσης\n25Η ΜΑΡΤΙΟΥ 1821 ΑΝΝΑ ΣΑΛΙΑΓΑ ΜΑΘΗΤΕΣ ΥΠΟΥΡΓΕΙΟ ΠΑΙΔΕΙΑΣ


Krikonis Suites Hotel Ιωάννινα από 59€. Ξενοδοχεία σε Ιωάννινα - KAYAK\n+30 265 104 4633\nΣχετικά με την τοποθεσία Krikonis Suites Hotel Ιωάννινα\nΑυτό το κατάλυμα (Κρικώνης Suites Hotel, Ιωάννινα) βρίσκεται στην καρδιά της πόλης, 5 λεπτά με το αμάξι από: Πάρκο Ανατολής και Πινακοθήκη Εταιρείας Ηπειρωτικών Μελετών. Στις σημαντικές παροχές περιλαμβάνονται ένα επιχειρηματικό κέντρο, γρήγορο check-in και γρήγορο check-out. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΦωτογραφίες από το Krikonis Suites Hotel Ιωάννινα\nΔιαθέσιμα δωμάτια στο Krikonis Suites Hotel Ιωάννινα\nDouble Rooms(72€ - 76€)\nΠαροχές στο Krikonis Suites Hotel Ιωάννινα\nΚριτικές για το Krikonis Suites Hotel Ιωάννινα\nAnatolis Park0.5 χλμ\nΖωσιμαία Δημόσια Κεντρική Βιβλιοθήκη Ιωαννίνων2.7 χλμ\nΦρούριο Λιθαρίτσια2.8 χλμ\nΑρχαιολογικό Μουσείο Ιωαννίνων2.8 χλμ\nΣτάδιο Ζωσιμάδων2.9 χλμ\nΠινακοθήκη Εταιρείας Ηπειρωτικών Μελετών2.9 χλμ\nΙερός Ναός Αγίου Αθανασίου2.9 χλμ\nLake Ioannina3.4 χλμ\nByzantine Museum of Ioannina3.4 χλμ\nΚάστρο των Ιωαννίνων3.4 χλμ\nFetiche Mosque3.4 χλμ\nΔημοτικό Εθνογραφικό Μουσείο Ιωαννίνων3.7 χλμ\nKrikonis Suites Hotel Ιωάννινα: Συχνές ερωτήσεις\nΠού βρίσκεται το Krikonis Suites Hotel Ιωάννινα;\nΤο Krikonis Suites Hotel Ιωάννινα βρίσκεται στη διεύθυνση 10 Niarchou Street, 2,6 χλμ. από το κέντρο της πόλης Ιωάννινα. Το κοντινότερο αξιοθέατο στο Krikonis Suites Hotel Ιωάννινα είναι: Anatolis Park.\nΠότε είναι το check-in και το check-out στο Krikonis Suites Hotel Ιωάννινα;\nΣτο Krikonis Suites Hotel Ιωάννινα, το check-in γίνεται στις 15:00 και το check-out στις 11:00.\nΠροσφέρει το Krikonis Suites Hotel Ιωάννινα δωρεάν Wi-Fi;\nΝαι, το Krikonis Suites Hotel Ιωάννινα προσφέρει δωρεάν Wi-Fi.\nΠροσφέρει το Krikonis Suites Hotel Ιωάννινα δωρεάν πάρκινγκ;\nΝαι, το Krikonis Suites Hotel Ιωάννινα προσφέρει δωρεάν πάρκινγκ.\nΠροσφέρει το Krikonis Suites Hotel Ιωάννινα δωρεάν μεταφορά αεροδρομίου;\nΌχι, το Krikonis Suites Hotel Ιωάννινα δεν προσφέρει δωρεάν μεταφορά αεροδρομίου.\nΠόσο απέχει το Krikonis Suites Hotel Ιωάννινα από το αεροδρόμιο;\nΤο Krikonis Suites Hotel Ιωάννινα απέχει 6,5 χλμ. από το Ιωάννινα. Το Krikonis Suites Hotel Ιωάννινα απέχει 79,9 χλμ. από το Πρέβεζα Αεροδρόμιο Ακτίου.\nΜπορώ να φέρω το κατοικίδιό μου στο Krikonis Suites Hotel Ιωάννινα;\nΝαι, το Krikonis Suites Hotel Ιωάννινα δέχεται κατοικίδια.\nΈχει πισίνα το Krikonis Suites Hotel Ιωάννινα;\nΝαι, το Krikonis Suites Hotel Ιωάννινα έχει πισίνα.\nAstra In City9.5 Εξαιρετικό (18 κριτικές)0,16 χλμΘέα στην πόλη, Κουζίνα, ταράτσα/βεράντα+89€\nmodern city center loft9.2 Εξαιρετικό (13 κριτικές)0,36 χλμΘέα στην πόλη, Θέα στο βουνό, Κουζίνα+76€\n11% φθηνότεροYiannis apartments 10,56 χλμ+53€\n64% φθηνότεροCozy Haus0,6 χλμΚουζίνα, ταράτσα/βεράντα, Μπαλκόνι+22€\nΔείτε τα φθηνότερα καταλύματα στα Ιωάννινα\n36% φθηνότεροLaida place7.5 Καλό (45 κριτικές)0,87 χλμΚουζίνα, κουζινίτσα, ταράτσα/βεράντα+38€\n34% φθηνότεροPanagios Pansion0,87 χλμΥπηρεσία δωματίου+39€\n34% φθηνότεροSpacious Apartment at Ioannina, Anatoli9.4 Εξαιρετικό (8 κριτικές)1,28 χλμΚουζίνα, κουζινίτσα, ταράτσα/βεράντα+39€\nΔείτε τα προτεινόμενα καταλύματα στα Ιωάννινα\nV Luxury Apartment 110 Εξαιρετικό (2 κριτικές)0,93 χλμΘέα στη λίμνη, Θέα στην πόλη, Θέα στο βουνό+111€\nOmni House9.9 Εξαιρετικό (14 κριτικές)1,29 χλμΘέα στη λίμνη, Κουζίνα, κουζινίτσα+107€\n11% φθηνότεροQueen Super Beauty Apartment9.9 Εξαιρετικό (78 κριτικές)1,44 χλμΜόνο για ενήλικες, Κουζίνα, ταράτσα/βεράντα+53€\nDeluxe Maisonettes9.8 Εξαιρετικό (5 κριτικές)0,87 χλμΚουζίνα, κουζινίτσα, Μπαλκόνι+138€\nΑναζητήστε εκπτώσεις για το Krikonis Suites Hotel Ιωάννινα στα Ιωάννινα με την KAYAK. Αναζητήστε τη φθηνότερη προσφορά ξενοδοχείου για το Krikonis Suites Hotel Ιωάννινα στα Ιωάννινα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Krikonis Suites Hotel Ιωάννινα με την προσφορά που σας ταιριάζει καλύτερα. από 59€/βράδυ (οι πιο πρόσφατες τιμές για το ξενοδοχείο).


07/04/2018 - First magazine | Ειδήσεις\nΣε ειδικό πρόγραμμα οι δήμοι για «μια Ελλάδα χωρίς αδέσποτα»\nDie Welt: Τουρκία-Ελλάδα, η «εκρηκτικότερη διένεξη» της Ευρώπης\nΧάνει τη φορολογική ενημερότητα όποιος δεν πληρώνει τα πρόστιμα που προβλέπει ο ΚΟΚ\nΠλησιάζει η επανέναρξη του πρωταθλήματος\nΤα δύο σενάρια για τον φετινό λογαριασμό του ΕΝΦΙΑ\nΒΡΟΧΕΣ ΚΑΙ ΑΦΡΙΚΑΝΙΚΗ ΣΚΟΝΗ ΤΟ ΣΑΒΒΑΤΟΚΥΡΙΑΚΟ\nΝΕΑ ΤΡΟΠΗ ΣΤΗΝ ΥΠΟΘΕΣΗ ΕΞΑΦΑΝΙΣΗΣ ΤΩΝ ΔΥΟ ΚΟΡΙΤΣΙΩΝ ΑΠΟ ΤΟ ΔΗΛΕΣΙ\nΟ νέος γερμανός ΥΠΟΙΚ εξηγεί τι χρειάζεται για την ελάφρυνση του ελληνικού χρέους\nΝΕΚΡΟΣ ΣΕ ΠΟΡΤ ΜΠΑΓΚΑΖ ΑΥΤΟΚΙΝΗΤΟΥ Ο 8ΧΡΟΝΟΣ ΠΟΥ ΕΙΧΕ ΕΞΑΦΑΝΙΣΤΕΙ ΣΤΗΝ ΙΣΠΑΝΙΑ\nΟ ΚΩΔΙΚΟΣ ΣΟΣ ΠΟΥ ΔΕΝ ΠΡΕΠΕΙ ΝΑ ΞΕΧΑΣΕΤΕ ΣΤΗ ΦΟΡΟΛΟΓΙΚΗ ΔΗΛΩΣΗ\nΕΓΚΡΙΝΕΤΑΙ Η ΔΟΣΗ ΣΤΟ EUROGROUP\nΔύσκολο να απαγορευτούν τα ντιζελοκίνητα οχήματα από τις πόλεις πριν το 2020 στη Γερμανία\nΚλείνουν σήμερα οι μπάρες στο μετρό στο Σύνταγμα\nΤΙ ΘΑ ΓΙΝΕΙ ΤΕΛΙΚΑ ΜΕ ΤΗΝ ΕΝΤΑΞΗ ΠΑΙΔΙΩΝ ΣΤΟ ΝΗΠΙΑΓΩΓΕΙΟ ΑΠΟ ΤΗΝ ΗΛΙΚΙΑ ΤΩΝ 4 ΕΤΩΝ\nΚαθημερινό αρχείο: 07/04/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 7 ΑΠΡΙΛΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 7 ΑΠΡΙΛΙΟΥ 8πμ-8μμ ΑΓ.ΒΑΡΒΑΡΑ: ΕΛ.ΒΕΝΙΖΕΛΟΥ 142 Τηλ. 210-5452717 ΑΓ.ΠΑΡΑΣΚΕΥΗ: ΑΓ.ΤΡΙΑΔΟΣ 13 & ΔΗΜΟΣΘΕΝΟΥΣ Τηλ. 210-6390988 ΑΙΓΑΛΕΩ: ΙΕΡΑ ΟΔΟΣ 314 & ΕΒΡΟΥ 2 (ΠΛΑΤΕΙΑ ΔΑΒΑΚΗ)…\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 7 ΑΠΡΙΛΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 7 ΑΠΡΙΛΙΟΥ 8π.μ.-2μ.μ. και 5μ.μ.-11μ.μ. ΚΑΛΥΒΗΣ Π. ΑΓΓΕΛΟΣ ΚΑΡΑΟΛΗ ΔΗΜΗΤΡΙΟΥ 34 & ΚΑΡΑΪΣΚΟΥ ΠΕΙΡΑΙΑΣ ΚΕΝΤΡΟ, ΤΗΛ. 210-4178433 ΚΑΤΡΑΠΑΣ Θ. ΓΕΩΡΓΙΟΣ ΓΡ. ΛΑΜΠΡΑΚΗ 89…\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 8π.μ.-2μ.μ. 5μ.μ.-8π.μ. ΑΓ.ΠΑΝΤΕΛΕΗΜΩΝ: ΑΛΚΑΜΕΝΟΥΣ 146 & ΣΩΖΟΠΟΛΕΩΣ Τηλ. 210-8646651 ΓΑΛΑΤΣΙ: ΧΡ.ΛΑΔΑ 17 (ΑΠΟ Λ.ΒΕΙΚΟΥ 32) Τηλ. 210-2917577 ΚΑΛΛΙΘΕΑ: ΔΑΒΑΚΗ 61 – ΓΡΥΠΑΡΗ…\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 2018 ΚΥΡΙΑ ΕΦΗΜΕΡΙΑ 24/ΩΡΗ (08:00-08:00 επομένης) η Ομάδα Γ΄ Κλινικές 08:00 – 08:00 επομένης 08:00 – 23:00 ΠΑΡΑΤΗΡΗΣΕΙΣ Παθολογική…\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 7 ΑΠΡΙΛΙΟΥ 07/04/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 7 ΑΠΡΙΛΙΟΥ 07/04/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 07/04/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 07/04/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΔΕΥΤΕΡΑ 2 ΑΠΡΙΛΙΟΥ 02/04/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΚΥΡΙΑΚΗ 1 ΑΠΡΙΛΙΟΥ 01/04/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ 31/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 31 ΜΑΡΤΙΟΥ 31/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 31 ΜΑΡΤΙΟΥ 31/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ 31/03/2018\nΣε ειδικό πρόγραμμα οι δήμοι για «μια Ελλάδα χωρίς αδέσποτα» 31/03/2018\nDie Welt: Τουρκία-Ελλάδα, η «εκρηκτικότερη διένεξη» της Ευρώπης 31/03/2018\nΧάνει τη φορολογική ενημερότητα όποιος δεν πληρώνει τα πρόστιμα που προβλέπει ο ΚΟΚ 31/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΠΑΡΑΣΚΕΥΗ 30 ΜΑΡΤΙΟΥ 30/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΠΑΡΑΣΚΕΥΗ 30 ΜΑΡΤΙΟΥ 30/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΠΕΜΠΤΗ 29 ΜΑΡΤΙΟΥ 29/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΠΕΜΠΤΗ 29 ΜΑΡΤΙΟΥ 29/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΠΕΜΠΤΗ 29 ΜΑΡΤΙΟΥ 29/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΤΕΤΑΡΤΗ 28 ΜΑΡΤΙΟΥ 28/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΤΕΤΑΡΤΗ 28 ΜΑΡΤΙΟΥ 28/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΤΕΤΑΡΤΗ 28 ΜΑΡΤΙΟΥ 28/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΤΡΙΤΗ 27 ΜΑΡΤΙΟΥ 27/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΤΡΙΤΗ 27 ΜΑΡΤΙΟΥ 27/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΤΡΙΤΗ 27 ΜΑΡΤΙΟΥ 27/03/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΔΕΥΤΕΡΑ 26 ΜΑΡΤΙΟΥ 26/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΔΕΥΤΕΡΑ 26 ΜΑΡΤΙΟΥ 26/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΔΕΥΤΕΡΑ 26 ΜΑΡΤΙΟΥ 26/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΔΕΥΕΤΡΑ 26 ΜΑΡΤΙΟΥ 26/03/2018\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΚΥΡΙΑΚΗ 25 ΜΑΡΤΙΟΥ 25/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΚΥΡΙΑΚΗ 25 ΜΑΡΤΙΟΥ 25/03/2018\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 7 ΑΠΡΙΛΙΟΥ 8πμ-8μμ ΑΓ.ΒΑΡΒΑΡΑ: ΕΛ.ΒΕΝΙΖΕΛΟΥ 142 Τηλ. 210-5452717 ΑΓ.ΠΑΡΑΣΚΕΥΗ: ΑΓ.ΤΡΙΑΔΟΣ 13 & ΔΗΜΟΣΘΕΝΟΥΣ...\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 7 ΑΠΡΙΛΙΟΥ 8π.μ.-2μ.μ. και 5μ.μ.-11μ.μ. ΚΑΛΥΒΗΣ Π. ΑΓΓΕΛΟΣ ΚΑΡΑΟΛΗ ΔΗΜΗΤΡΙΟΥ 34 & ΚΑΡΑΪΣΚΟΥ ΠΕΙΡΑΙΑΣ ΚΕΝΤΡΟ...\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 8π.μ.-2μ.μ. 5μ.μ.-8π.μ. ΑΓ.ΠΑΝΤΕΛΕΗΜΩΝ: ΑΛΚΑΜΕΝΟΥΣ 146 & ΣΩΖΟΠΟΛΕΩΣ Τηλ. 210-8646651 ΓΑΛΑΤΣΙ: ΧΡ...\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 7 ΑΠΡΙΛΙΟΥ 2018 ΚΥΡΙΑ ΕΦΗΜΕΡΙΑ 24/ΩΡΗ (08:00-08:00 επομένης) η Ομάδα Γ΄ Κλινικές 08:00 – 08:00 επομένης 08:00 ...\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΔΕΥΤΕΡΑ 2 ΑΠΡΙΛΙΟΥ\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΔΕΥΤΕΡΑ 2 ΑΠΡΙΛΙΟΥ 2018 ΝΟΣΟΚΟΜΕΙΑ ΠΡΩΙΝΗΣ ΛΕΙΤΟΥΡΓΙΑΣ 08:00-14:30 ΟΜΑΔΕΣ Γ ΚΑΙ Δ ΝΟΣΟΚΟΜΕΙΑ ΑΠΟΓΕΥΜΑΤΙΝΗΣ ΚΑΙ ΝΥΚΤΕΡΙ...\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΚΥΡΙΑΚΗ 1 ΑΠΡΙΛΙΟΥ\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΚΥΡΙΑΚΗ 1 ΑΠΡΙΛΙΟΥ 2018 ΚΥΡΙΑ ΕΦΗΜΕΡΙΑ 24/ΩΡΗ (08:00-08:00 επομένης) η Ομάδα Α΄ Κλινικές 08:00 – 08:00 επομένης 08:00 ...\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ\nΕΦΗΜΕΡΕΥΟΝΤΑ ΝΟΣΟΚΟΜΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ 2018 ΚΥΡΙΑ ΕΦΗΜΕΡΙΑ 24/ΩΡΗ (08:00-08:00 επομένης) η Ομάδα Δ΄ Κλινικές 0800 – 08:00 επομένης 08:00 –...\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 31 ΜΑΡΤΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΡΟΑΣΤΙΑ ΣΑΒΒΑΤΟ 31 ΜΑΡΤΙΟΥ 8πμ-8μμ ΑΓ.ΒΑΡΒΑΡΑ: ΕΘΝΑΡΧΟΥ ΜΑΚΑΡΙΟΥ 19 Τηλ. 210-5450177 ΑΓ.ΔΗΜΗΤΡΙΟΣ: ΣΟΥΔΑΣ 11 ΚΑΙ ΓΥΦΤΑΚΗ Τηλ. ...\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 31 ΜΑΡΤΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΠΕΙΡΑΙΑ ΣΑΒΒΑΤΟ 31 ΜΑΡΤΙΟΥ 8π.μ.-2μ.μ. και 5μ.μ.-11μ.μ. ΜΕΝΕΓΚΙΝΙ ΓΑΒΡΙΕΛΛΑ & ΣΙΑ ΟΕ ΚΑΣΟΥ 5 (Ιερός Ναός Αγ. Παρασκευής) ΠΕ...\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ\nΕΦΗΜΕΡΕΥΟΝΤΑ ΦΑΡΜΑΚΕΙΑ ΑΤΤΙΚΗΣ ΣΑΒΒΑΤΟ 31 ΜΑΡΤΙΟΥ 8π.μ.-2μ.μ. 5μ.μ.-8π.μ. ΑΚΑΔ.ΠΛΑΤΩΝΟΣ: ΠΛΑΤΩΝΟΣ 52 (ΕΝ. ΑΓ.ΓΕΩΡΓΙΟΥ) Τηλ. 210-5142549 ΕΞΑΡΧΕΙΑ: Χ.ΤΡ...\n31/03/2018 - 0 Προβολές


Υπόγειος Κόσμος 2009: Απριλίου 2009\nΜαταιώθηκε η πρεμιέρα του X-Men στο Μεξικό εξαιτίας της γρίπης των χοίρων28 Απριλίου 2009, 09:57\nΗ γρίπη των χοίρων, όπως είναι φυσικό, έχει νεκρώσει κάθε δραστηριότητα στο Μεξικό, καθώς μέχρι στιγμής έχει προκαλέσει τον θάνατο σε 149 ανθρώπους. Οι Αρχές της χώρας έχουν καλέσει τους πολίτες να αποφεύγουν τις δημόσιες συγκεντρώσεις. Για το λόγο αυτό, σχολεία, θέατρα, μουσεία και ζωολογικοί κήποι παραμένουν κλειστοί.\nΕξαίρεση δε θα μπορούσε να αποτελέσει και η πρεμιέρα της πολυαναμενόμενης ταινίας «X-Men, η αρχή: Γούλβεριν», με πρωταγωνιστή το Χιου Τζάκμαν, η οποία ήταν προγραμματισμένη για το βράδυ της Τετάρτης στην Πόλη του Μεξικού.\nΌπως δήλωσε εκπρόσωπος του στούντιο Fox, παραγωγού εταιρείας της ταινίας, «Δεν ανησυχούμε μόνο για την υγεία του Χιου. Δεν θα στέλναμε ποτέ κάποιον σε μια επικίνδυνη περιοχή. Δεν είχε νόημα να οργανώσουμε την πρεμιέρα υπό αυτές τις συνθήκες».\nΦΕΣΤΙΒΑΛ ΓΚΕΙ ΚΑΙ ΛΕΣΜΠΙΑΝ ΤΑΙΝΙΩΝ ΣΤΗΝ ΠΟΛΗ\nOUTVIEW 09 - 3rd Athens International Gay & Lesbian Film Festival 25-31/5/2008\nΤο φετινό Outview είχε το θάρρος, το πείσμα και την υποστήριξη σας και μεγάλωσε. Ένα δυνατό ταξίδι 7 ημερών σας περιμένει στα ξεσκέπαστα καθίσματα του Τριανον Filmcenter. Επτά ημέρες από νωρίς το απόγευμα μέχρι αργά το βράδυ, ταινίες και κουβέντες στο φουαγέ και μετά, κάθε βράδυ θα ακλουθούν officialparties στα δικά μας μαγαζιά. Ένα 7ημερο που θα μας φέρει κοντά όχι μόνο με την έβδομη τέχνη αλλά με εμάς, την εικόνα μας, την διαφορετικότητα μας.\nOUTVIEW 09 - 3rd Athens International Gay & Lesbian Film Festival\n25 - 31 MAY 2009\nΚοδριγκτώνος 21 & Πατησίων, Μετρό Βικτώρια, τηλ: 210 8215469\nΝομίζω ότι είναι καλό σκορ μέσα στις μέρες του Πάσχα να έχεις δει πάνω από 150 queer ταινίες. Πάλι Αναστήσαμε και φέτος ετοιμάζοντας το Athens International Gay & Lesbian Film Festival. Αναστήσαμε μνήμες, επιθυμίες, πόθους, όνειρα, αγωνίες και αγώνες. Oλα από τον καναπέ του σπιτιού μας αλλά αν η κάμερα είναι καλή σε ταξιδεύει μέχρι την Μανίλα στις Φιλιππίνες σε φτωχά ξενοδοχεία, εκεί κάναμε βρώμικο σεξ ψάχνοντας την αληθινή αγάπη, εκεί ήταν που όταν οι άλλοι λέγανε "Χριστός Ανέστη" εγώ είχα ανακαλύψει τον CrisadoPablo.\nΈνας, για την προσωπική μου γνώμη, εξαιρετικός σκηνοθέτης από τις Φιλιππίνες που έχω χαρεί τόσο πολύ που ανακάλυψα την δουλειά του και ανυπομονώ να σας την δείξω. Θα παίξουμε δυο από τις ταινίες του το QuickTrip και το M2MEyeball που θα σας ξεναγήσουν βαθιά μέσα στην gay κοινότητα της Μανίλα, τόσο βαθιά όσο κανένα ταξιδιωτικό γραφείο, όσο κανένας οδηγός δεν μπορεί. Κρατηθείτε γερά στο κάθισμα σας γιατί ο κίνδυνος είναι να ερωτευτείτε παράφορα τον πρωταγωνιστή και μάλιστα χωρίς να το καταλάβετε. Το φετινό Outview είχε το θάρρος, το πείσμα και την υποστήριξη σας και μεγάλωσε. Ένα δυνατό ταξίδι 7 ημερών σας περιμένει στα ξεσκέπαστα καθίσματα του Τριανον Filmcenter. Επτά ημέρες από νωρίς το απόγευμα μέχρι αργά το βράδυ, ταινίες και κουβέντες στο φουαγέ και μετά, κάθε βράδυ θα ακλουθούν officialparties στα δικά μας μαγαζιά. Ένα 7ημερο που θα μας φέρει κοντά όχι μόνο με την έβδομη τέχνη αλλά με εμάς, την εικόνα μας, την διαφορετικότητα μας.\nΤο φετινό Outview σας ξεναγεί κυριολεκτικά στον κόσμο με κάθε δυνατή έννοια. Μέσα από ντοκιμαντέρ και ιστορίες θα βιώσετε διαφορετικές καταστάσεις. Από την Βικτωριανή Αγγλία και τις γυναικείες φυλακές, μέχρι την Ζιμπάμπουε και το Πακιστάν. Από την τρυφερή Νορβηγία μέχρι την εφηβική Τσεχοσλοβακία με την πρώτη τους λεσβιακή ταινία, και φυσικά Καναδά, ΗΠΑ, Γαλλία, Γερμανία, Αγγλία και με ένα Έλληνα σκηνοθέτη που έκανε η ταινία του πρεμιέρα στο μεγάλο γερμανικό queer φεστιβάλ verzaubert.\nΒουτάμε χωρίς φόβο στο μεγαλύτερο lesbianparty του κόσμου που θα μας πάει η AnnaMariaAlbelo, και φτάνουμε μέχρι την λωρίδα της γάζας στα σύνορα του Ισραήλ με την Παλαιστίνη, εκεί που οι gay ενώνονται. Από το πρώτο φιλμ/ντοκιμαντέρ όπερα για το aids, μέχρι τα άδυτα του διαδικτυακού sex αλλά και την ομοφοβική Αίγυπτο με το QueenBoat. Ζούμε με τις λεσβίες στην Αφρική και ακούμε τις Khusrastrans του Πακιστάν να μας διηγούνται ιστορίες. Ξεναγούμαστε στον θαυμαστό κόσμο των faghug (αδερφομάνες) σε ένα ξεκαρδιστικό ντοκιμαντέρ και φτάνουμε σε αφιέρωμα για τους Bisexual που στολίζεται με μουσικές από Fischerspooner και MGMT κ.α. Τριγυρνάμε σε 11χρονους παιδικούς έρωτες και αγγίζουμε το comingout στην τρίτη ηλικία. Ξεσαλώνουμε στα θρυλικά μεγαλειώδη Hustla Ball gay πάρτι και από εκεί πετάμε στην Γαλλία για να δούμε ζωντανούς ακρωτηριασμένους έρωτες. Απιστίες, σεξ, λεσβιακά αστυνομικά φιλμ νουαρ, τρυφερές αγάπες, gaycruising, παρωδίες και κωμωδίες, οδηγίες για safesex με τον πιο χιουμοριστικό τρόπο, lezzy animations και electro queer video clips. Θεματολογικά και κινηματογραφικά νομίζω έχουμε καλύψει μια μεγάλη γκάμα.\nΠραγματικά δεν ξέρω τι να σας πρωτογράψω, μόνο την χαρά μου μπορώ να σας μεταφέρω, νομίζω ότι και φέτος φτιάξαμε ένα άξιο, δυνατό πρόγραμμα και νιώθουμε περήφανοι που στην Αθήνα μας πλέον για όποιον θέλει μπορεί να δει ταινίες που παίζονται στα μεγάλα Gay & Lesbian Film Festival.\nΤο φετινό outview ανοίγει με το City of Borders που κέρδισε φέτος στην Berlinale, το μεγάλο βραβείο του Siegessaeule readers Award. Αποφασίσαμε αυτό το συγκλονιστικό ντοκιμαντέρ για το Ισραήλ για το opening, γιατί το διαλέχαμε θα το καταλάβετε όταν το δείτε. Αν έχετε Jewish φίλους και φιλενάδες το φετινό outview θα φιλοξενεί ανατρεπτικές ισραηλινές queer ταινίες. Ευκαιρία να τις δούνε.\nΑλλά επίσης φέτος έχουμε την τιμή να προβάλουμε το ανατρεπτικό ντοκιμαντέρ FigTrees που κέρδισε το φετινό TeddyAwards στην κατηγορία του. Εξασφαλίσαμε επιτέλους το SexPositive ένα από τα καλύτερα ποτέ ντοκιμαντέρ που έχετε δει για το aids. Θα προβάλουμε την καινούργια σκοτεινή ταινία της Maria Beatty, επίσης την καινούργια νουβέλα της SarahWaters (το θυμάστε το tipping the velvet?), την φετινή συμμετοχή στη Berlinale, το γλυκό Dish για δυο gayemoboys και κατόπιν επιθυμία σας το θρυλικό Otto The Zombie του BruceLaBruce με μουσικές από cocorosie και Antony & theJohnson. Το whisperingmoon, ένα άκρως ιδιόρρυθμο gay love story με συμμετοχή σε όλα τα μεγάλα LGBT festival και το δυνατό ντοκιμαντέρ για το BDSM.\nΦέτος το Outview εκτός από την υποστήριξη του Ελληνικού Κέντρου Κινηματογράφου, λαμβάνει και την βοήθεια, υποστήριξη και αναγνώριση του Goethe-Institut Athen που μας παραχωρεί δυο γερμανικές δυνατές ταινίες.\nΑναλυτικά μπορείτε να διαβάσετε το πρόγραμμα στο officialsite του φεστιβάλ http://www.outview.gr/ και σίγουρα θα σας στείλουμε και άλλα ενημερωτικά newsletters για τις ταινίες και τα events του φεστιβάλ.\nΕτοιμαστείτε για το πιο όμορφο queer 7ημερο της πόλης μας\n25 – 31 Μαΐου 2009\nt.a.t.u. all the things she said\nin and aot of love\nΓΑΤΑΚΙ ΠΡΟΣΠΑΘΕΙ ΝΑ ΠΙΑΣΕΙ ΤΟΝ ΚΕΝΣΟΡΑ ΤΟΥ ΚΟΜΠΙΟΥΤΕΡ-\nΚάποτε, σε ένα γκέι μαγαζί ήρθε δίπλα μου και μου μίλησε μια κοπέλα.\nΟλα καλά κι ωραία μέχρι που άρχισα να μιλάω, τρομάρα μου, τι το ήθελα...\nΗ πρώτη ατάκα της ήταν:\nΜια χαρά σε βρίσκω...Και λεσβία και Αλβανίδα!\nΚαι της απάντησα: Βλέπεις; Όλα σε ένα....\nΑυτό θυμήθηκα και αποφάσισα να είναι ο τίτλος που θα περιγράφει το μπλογκ μου.\nΣτο οποίο καλοδεχούμενη όλη η καλή κοινωνία:\n-ΤΡΑΒΕΛΙΑ-ΟΝΕΙΡΟΠΑΡΜΕΝΟΙ-ΠΟΙΗΤΕΣ ΚΑΙ ΚΑΛΛΙΤΕΧΝΕΣ\nΑΝΘΡΩΠΟΙ ΜΕ ΑΝΟΙΧΤΑ ΜΥΑΛΑ ΠΟΥ ΔΕΝ ΦΕΡΟΥΝ ΡΑΤΣΙΣΜΟ ΚΑΙ ΚΟΜΠΛΕΞ ΓΙΑ ΟΠΟΙΟΝΔΗΠΟΤΕ-\nΑΝΘΡΩΠΟΙ ΜΕ ΩΡΑΙΑ ΤΡΕΛΑ ΚΑΙ ΠΙΣΤΗ\nΟΤΙ ΜΕ ΤΙΣ ΠΡΑΞΕΙΣ ΤΟΥΣ ΚΑΙ ΤΟΝ ΤΡΟΠΟ ΣΚΕΨΗΣ ΤΟΥΣ ΜΠΟΡΟΥΝ ΝΑ ΚΑΝΟΥΝ ΑΥΤΟΝ ΤΟΝ ΣΚΑΤΟΚΟΣΜΟ ΚΑΛΥΤΕΡΟ\nΚΑΙ ΤΑ ΠΑΙΔΙΑ ΜΑΣ ΝΑ ΖΟΥΝ ΟΜΟΡΦΑ ΣΤΟ ΜΕΛΛΟΝ-\nΑΝ ΥΠΑΡΧΕΙ Η ΓΗ ΑΚΟΜΗ......\nΜπορείτε να στείλετε τα email και τα σχόλιά σας και ό,τι σας απασχολεί...\nΚαι συμβουλές για τα ερωτικά σας δίνω, η λεσβία,\n(βλέπετε, στα δικά μου τα κάνω θάλασσα....)\nΚΑΛΗ ΜΑΣ ΣΥΝΑΝΤΗΣΗ\nCategory: ; Leave a Comment\nΜαταιώθηκε η πρεμιέρα του X-Men στο Μεξικό εξαιτία...\nΓΑΤΑΚΙ ΠΡΟΣΠΑΘΕΙ ΝΑ ΠΙΑΣΕΙ ΤΟΝ ΚΕΝΣΟΡΑ ΤΟΥ ΚΟΜΠΙΟΥ...


worldjudge.blogspot.com: Σαντορίνη:Ανησυχία για το ηφαίστειο-14 πόντους,σηκώθηκε το νησί από το μάγμα!\nΌταν τα λέγαμε αυτά από πέρσι, κάποιοι κάτοικοι του νησιού μας απείλησαν μέχρι και με μηνύσεις..αφού πρώτα προκαλούσαν και έλεγαν ότι είναι όλα ψέματα.\nΣύμφωνα με το newsit, oι επιστήμονες εκτιμούν ότι το «φούσκωμα» του μάγματος έχει όγκο έως 15 φορές μεγαλύτερο από το Ολυμπιακό Στάδιο του Λονδίνου. Η προσθήκη αυτού του μάγματος, από άποψη όγκου, θεωρείται η σημαντικότερη που έχει λάβει χώρα από το 1955, λίγο μετά την τελευταία έκρηξη του ηφαιστείου.\nPosted by Stealth Ufos at 11:28 μ.μ.


ΑΛΗΘΕΙΑ: Έκθεση για «την προπαγάνδα κατά της ΕΕ» : Μνημείο χυδαίου αντικομμουνισμού και αντιδραστικότητας, προωθεί την ποινικοποίηση της πολιτικής δράσης.\nΔεν στοχεύει στο Ισλαμικό κράτος που άλλωστε στήριξαν ΗΠΑ, ΝΑΤΟ και ΕΕ. Με πρόφαση ανταγωνισμούς με την καπιταλιστική Ρωσία, ανασύρετε κάτι που ισχυρίζεστε ότι νικήσατε οριστικά αλλά - δικαιολογημένα - ακόμα φοβάστε: το φάντασμα του κομμουνισμού. Της σταθερής δουλειάς με δικαιώματα, της παιδείας, της υγείας, των κοινωνικών δικαιωμάτων για όλους.\nΝα είστε σίγουροι: Ό, τι κι αν κάνετε, το μέλλον της ανθρωπότητας δεν είναι η σαπίλα του συστήματος της εκμετάλλευσης, αλλά η ανατροπή του».\n23/11/2016 Η ΕΥΡΩΚΟΙΝΟΒΟΥΛΕΥΤΙΚΗ ΟΜΑΔΑ ΤΟΥ ΚΚΕ


Μόνο στο Star: «Πεταμένα» λεφτά οι Ολυμπιακές εγκαταστάσεις; - Star.gr\nΕΛΛΑΔΑ Δευτέρα, 5 Μαΐου 2014, 21:31\nΜόνο στο Star: «Πεταμένα» λεφτά οι Ολυμπιακές εγκαταστάσεις;\nΠαρατημένα γήπεδα θαμμένα κάτω από άγρια χόρτα\nΤι πρόκειται να γίνει με τα μεγάλα Ολυμπιακά Έργα, τα οποία βρίσκονται στο Ελληνικό και κόστισαν στους φορολογούμενους πάνω από 343.000.000 ευρώ;\nΣύμφωνα με δημοσίευμα της realnews, το γήπεδο του hockey επί χόρτου, του baseball, του canoe kayak αλλά ακόμη και το γήπεδο του soft bowl, έχουν πολύ υψηλότερη αξία από την προκαταβολή των 302.000.000 ευρώ που θα δώσει η εταιρεία που θα εκμεταλλευτεί την έκταση του Ελληνικού.\nΗ κάμερα του Star και ο δημοσιογράφος Βαγγέλης Γκούμας επισκέφτηκαν τις εγκαταστάσεις του Ελληνικού και τοποθέτησαν μια κάμερα σε ένα μικρό ελικόπτερο, βλέποντας έτσι από ψηλά ο μέγεθος των Ολυμπιακών έργων.\nΌπως βλέπετε και εσείς, η εικόνα που καταγραφεί η κάμερα του Star, από ύψος δεκάδων μέτρων είναι αποκαλυπτική. Το γήπεδο του hockey ε��ί χόρτο αν και παρατημένο θα μπορούσε να λειτουργήσει και να αξιοποιηθεί ακόμη και σήμερα προσφέροντας στο κράτος μεγάλα έσοδα.\nΤο δεύτερο γήπεδο που καταγράφεται από την κάμερα του Star είναι του canoe kayak, το οποίο κόστισε σε όλους μας 34 εκατομμύρια ευρώ. Η έκταση που καταλαμβάνει είναι 288 στρέμματα. Να σημειωθεί ότι διαθέτει μόνιμες εγκαταστάσεις, χτιστές εξέδρες ,αγωνιστική διαδρομή, ειδικό χώρο για προπονήσεις και λίμνη σε φυσική μορφή για προθέρμανση.\nΣτην συνέχεια βλέπετε και εσείς ότι το γήπεδο του baseball έχει χαθεί μέσα στα χόρτα ενώ οι πανάκριβες εξέδρες και οι υπόλοιπες βοηθητικές εγκαταστάσεις είναι άγνωστο αν θα παραμείνουν. Μάλιστα, το γήπεδο αυτό, όταν κατασκευάστηκε είχε χωρητικότητα 9000 καθισμένους και η εγκατάσταση περιλαμβάνει δυο ακόμα γήπεδα.\nΔυστυχώς το ίδιο συνέβη και με το γήπεδο του soft bowl το οποίο... επιμελώς παραμελήθηκε. Τα άγρια χόρτα έχουν εξαφανίσει τον αγωνιστικό χώρο με τις άδειες ακριβοπληρωμένες εξέδρες να παραμένουν κενές εδώ και χρόνια.\nΒέβαια θα πρέπει να προσθέσετε σε αυτά και το γήπεδο της καλαθοσφαίρισης, της ξιφασκίας αλλά και το Ολυμπιακό κέντρο ιστιοπλοΐας, για να φθάσετε στα 343.000.000 ευρώ, που πληρώσαμε για την κατασκευή τους.